Summary: پاکستان کے صوبہ سندھ کے علاقے ملیر میمن گوٹھ میں مبینہ طور پر اراکین اسمبلی کے ہاتھوں تشدد کی وجہ سے ہلاک ہونے والے ناظم جوکھیو کی بیوہ نے ملزمان کو معاف کر دیا ہے۔

ناظم جوکھیو قتل کیس میں معافی نامہ: ’مقدمہ لڑنا چاہتی تھی لیکن اپنوں نے ہی ساتھ چھوڑ دیا‘

پاکستان کے صوبہ سندھ کے ایک علاقے میں تشدد کی وجہ سے ہلاک ہونے والے ناظم جوکھیو کی بیوہ شیریں جوکھیو نے کہا ہے کہ انھوں نے ملزمان کو معاف کر دیا ہے۔

گزشتہ برس نومبر میں سندھ کے رہائشی ناظم جوکھیو نے سوشل میڈیا پر ایک ویڈیو پوسٹ کی تھی جس میں وہ ملیر میمن گوٹھ میں کچھ غیر ملکیوں کو شکار کرنے سے روکنے کی کوشش کر رہے تھے۔ اس ویڈیو کے منظر عام پر آنے کے بعد ناظم جوکھیو کی تشدد زدہ لاش برآمد ہوئی تھی۔

ناظم جوکھیو کے لواحقین نے اس مبینہ قتل کے الزام میں پاکستان پیپلز پارٹی کے رکن سندھ اسمبلی جام اویس گہرام اور رکن قومی اسمبلی جام عبدالکریم سمیت 22 ملزمان کو نامزد کیا تھا، جن میں سے بیشتر افراد کو گرفتار کر لیا گیا تھا۔ کچھ ملزمان اب ضمانت پر ہیں۔

نیشنل کمیشن آف ہیومن رائٹس اور انسانی حقوق کی دیگر تنظیمیں ناظم جوکھیو کیس کی پیروی کر رہی ہیں، جن میں شیریں کوکھر بھی شامل ہیں۔ انھوں نے تصدیق کی ہے کہ شیریں جوکھیو نے ملزمان کو معاف کر دیا ہے۔

شیریں جوکھیو نے دعویٰ کیا ہے کہ ’شیریں پر دباؤ تھا، سسرال والے اسے پسند نہیں کرتے تھے کیونکہ ناظم نے اپنی پسند سے خاندان سے باہر شادی کی تھی۔ افضل نے جب ملزمان سے ڈیل کی تو وہ ڈر گئی تھیں۔ ناظم کا خاندان ان سے الگ ہو گیا تھا اور وہ اپنے کمرے تک محدود رہ گئی تھیں۔ پھر چندہ کر کے گھر میں دیوار تعمیر کی گئی اور دو پولیس اہلکار تعینات کیے گئے تاکہ ان کو تحفظ ملے۔‘

چالان میں بتایا گیا ہے کہ اس واقعے کی اطلاع جب ملزم جام عبدالکریم اور ان کے بھائی جام اویس عرف گہرام کو ہوئی تو انھوں نے مقتول ناظم جوکھیو کے بھائی افضل جوکھیو سے احمد جمال نامی شخص کے موبائل نمبر سے رابطہ کیا اور مذکورہ ویڈیو ڈیلیٹ کرنے، شیخ سے معافی مانگنے کے لیے دباؤ ڈالا اور مبینہ طور پر جان سے مارنے کی دھمکیاں بھی دیں۔

پولیس چالان کے مطابق جام ہاؤس پہنچنے پر جام عبدالکریم نے متوفی ناظم جوکھیو کو تھپڑ مارے اور موبائل فون سے واقعے کی ویڈیوز ڈیلیٹ کر دیں۔ اس کے بعد ناظم جوکھیو کو میر علی اور حیدر علی کے حوالے کر دیا گیا جنھوں نے مبینہ طور پر ناظم جوکھیو کو گارڈ روم میں قید کر دیا اور ناظم کے بڑے بھائی افضل جوکھیو کو ان کے گھر واپس بھیج دیا۔

پولیس کے مطابق جام عبدالکریم بھی جام ہاؤس سے روانہ ہوئے تو ان کے چھوٹے بھائی اور رکن صوبائی اسمبلی سندھ ملزم جام اویس عرف گہرام مبینہ طور پر گارڈ روم میں گھسے جہاں انھوں نے ناظم جوکھیو پر خود اور گارڈز کے ذریعے ڈنڈوں، لاتوں اور مکوں سے تشدد کیا اور پھر انھیں زخمی حالت میں وہیں چھوڑ دیا گیا۔ پولیس کے مطابق اس تشدد کی نتیجے میں ناظم جوکھیو کی موت واقع ہوئی۔


Summary: متحدہ قومی موومنٹ گذشتہ 34 سالوں میں تقریباً ہر بار وفاقی حکومت کا حصہ رہی ہے اور آئندہ حکومت کا بھی حصہ بننے کا ارادہ رکھتی ہے اس جماعت کی ماضی کی حکومتوں سے کیا ڈیلز ہوئیں اور اب کی بار کیا طے پا رہا ہے؟

ایم کیو ایم نے کب کب اور کس سے ڈیل کی؟

متحدہ قومی موومنٹ گذشتہ 34 سالوں میں تقریباً ہر بار وفاقی حکومت کا حصہ رہی ہے اور آئندہ حکومت کا بھی حصہ بننے کا ارادہ رکھتی ہے۔

متحدہ قومی موومنٹ پاکستان سے تعلق رکھنے والے وفاقی وزرا فروغ نسیم اور امین الحق نے تصدیق کی ہے کہ انھوں نے وفاقی کابیہ میں اپنے عہدوں سے استعفی دے دیا ہے

ایم کیو ایم 1987 کے بلدیاتی انتخابات سے لے کر 2015 کے انتخابات تک کراچی میں خاص طور پر مستفید ہوتی رہی ہے جس سے اس کا سیاسی اور انتظامی گرفت مضبوط ہوئی اور جنرل پرویز مشرف نے جب اقتدار کی نچلی سطح پر منتقلی کی تو 2002 کے الیکشن کا ایم کیو ایم نے بائیکاٹ کیا اور اس کے بعد اس کے دور میئر کامیاب ہوئے، موجودہ صورتحال میں عام انتخابات سے قبل بلدیاتی انتخابات مجوزہ ہیں۔

’اس وقت تحریک انصاف کی کراچی میں کافی صورتحال خراب ہے اس کے باوجود ان کے سامنے تحریک انصاف، تحریک لبیک، جماعت اسلامی ہوگی لہٰذا ایم کیو ایم نے سندھ کی شہری سیاست کو سامنے رکھتے ہوئے اپوزیشن کا ساتھ دینے کا فیصلہ کیا ہے ساتھ میں وہ مسلم لیگ ن کے ساتھ وسیع تر سیاسی اتحاد بنا رہے ہیں جو آگے انتخابات کے حوالے سے تشکیل پا رہا ہے۔‘

ایم کیو ایم اور پیپلز پارٹی کی سندھ حکومت میں پچھلے دنوں کافی کشیدگی رہی جس کے بعد دوبارہ علیحدہ صوبے کے مطالبات اور مہاجر سیاست بحال ہوئی اس صورتحال میں ایم کیو ایم نے اپنے ووٹ اور سپورٹ بینک کو متحدہ اور منظم کرنے کی کوشش کی پیپلز پارٹی سے اتحاد سے کیا ان کے ووٹر پر اعتماد بحال ہوگا؟

ایم کیو ایم ماضی میں پیپلز پارٹی اور مسلم لیگ ن سے تحریری معاہدے کرچکی ہی حکومت سے علیحدگی کے وقت ہر بار وعدے شکنی کے شکوے کیے گئے ہیں اس بار بھی اس معاہدے کی شکل تحریری ہے۔

کراچی میں تقریباً 30 سالوں کے بعد پاکستان پیپلز پارٹی کا ایڈمنسٹریٹر آیا، شہری اداروں میں اس کا اثرو رسوخ بڑھا اور بلدیاتی انتخابات کے لیے صف بندیوں کے علاوہ مزید اضلاع بنا کر نئی حلقہ بندیاں بھی کیں تو کیا وہ کراچی سے اپنی گرفت ڈھیلی کر لے گی؟

’مسلم لیگ ن کے جو دونوں آپریشن ہیں اس میں صنعت کاروں، تاجروں اور عام شہریوں کی شکایت تھی کہ شہر میں اب حکمرانی نام کے چیز نہیں رہی یہ رہنے کے قابل نہیں رہا پھر ریاست نے اس کا اسی طرح جواب دیا تھا کراچی کو ایم کیو ایم کی نگاہ سے ہٹ کر بھی دیکھنا پڑے گا، وہاں جو کاروبار کرتے ہیں اور رہتے ہیں ان کے لیے زندگی عذاب بن گئی تھی۔


Summary: کھیرتھر کو سنہ 1974 میں سندھ محکمہ جنگلی حیات سندھ نے قومی پارک کا درجہ دیا تھا، جو پاکستان کے پہلے پارکوں میں سے ہے۔ سنہ 1975 میں اس کو اقوام متحدہ کی نیشنل پارکس کی فہرست میں شامل کیا گیا اور سنہ 1997 میں اقوام متحدہ کی چرند پرند کے محفوظ علاقوں کی فہرست میں بطور قومی پارک اس کی حیثیت کی توثیق کی گئی۔

کھیرتھر نیشنل پارک میں تیل و گیس کی تلاش کی اجازت، نایاب جانوروں کی بقا خطرے میں

پاکستان کے صوبہ سندھ کی حکومت نے جنگلی حیات کے لیے محفوظ پناہ گاہ قرار دیے گئے کھیرتھر نیشنل پارک میں تیل کی تلاش اور ڈرلنگ کی اجازت دے دی ہے۔

محکمہ جنگلی حیات کے خط کے مطابق مجاز اتھارٹی وزیرِ اعلیٰ سندھ کی اجازت سے پاکستان آئل فیلڈ لمیٹڈ کو ڈرلنگ اور تحقیقی سرگرمیوں کی اجازت دی گئی ہے۔ اس خط میں سندھ وائلڈ لائف پریزرویشن اور مینجمنٹ ایکٹ کی دفعہ 9 (3) کا حوالہ دیا گیا ہے۔

محکمہ جنگلی حیات کے ایک سینیئر افسر نے بی بی سی کو بتایا کہ اس اجازت نامے میں وائلڈ لائف ایکٹ کی دفعہ 86 کی بھی خلاف ورزی کی گئی ہے۔ ایکٹ کے مطابق ایسے کسی بھی اقدام کی اجازت سے قبل ماہرین کی ایک کمیٹی بنائی جائے گی جو جنگلی حیات کے تحفظ اور پناہ گاہوں میں سرگرمی سے ہونے والے نقصانات کا جائزہ لے گی اور اپنی سفارشات پیش کرے گی جس کی روشنی میں فیصلہ کیا جائے گا، لیکن یہ معاملہ کمیٹی کے روبرو لایا ہی نہیں گیا۔

تاہم ایک اہلکار نے بتایا کہ ’کام چل رہا ہے اور اس کو میچور ہونے میں پانچ سے سات ماہ لگ سکتے ہیں۔‘ جب ان سے کہا گیا کہ یہ تو محفوظ قرار دیا گیا پارک ہے تو اُنھوں نے مشورہ دیا کہ وزارت پیٹرولیم سے رابطہ کیا جائے۔

فطرت کے تحفظ کی عالمی تنظیم (آئی یو سی این) کے نوید سومرو کہتے ہیں نیشنل پارک کی ماحولیاتی اہمیت ہوتی ہے اسی لیے ہی اس کو قومی پارک اور تحفظ دیا جاتا ہے۔ اُنھوں نے کہا کہ کھیرتھر میں کئی نایاب چرند و پرند ہیں جن میں سے بعض ایسی اقسام بھی ہیں جو معدومیت کے خطرے کی شکار ہیں۔‘

کھیرتھر نیشنل پارک تین لاکھ آٹھ ہزار 733 ہیکٹرز پر مشتمل پاکستان کا دوسرا بڑا قومی پارک ہے جہاں چرند اور پرند کو تحفظ حاصل ہے۔ یہ پارک کراچی سے 80 میل شمال میں کراچی اور جامشورو اضلاع کے پہاڑی سلسلے میں واقع ہے۔

کھیرتھر نیشنل پارک سنہ 1991 میں ایک مجوزہ شاہراہ کی تعمیر کی وجہ سے زیر بحث آیا تھا۔ جس پر ’شہری‘ نامی شہری حقوق کی تنظیم سمیت دیگر تنظیموں نے آواز بلند کی جس کے بعد اس سڑک کا رخ تبدیل کیا گیا۔


Summary: صوبہ سندھ کے ضلع سکھر کے نواحی علاقے میں ایک 18 سالہ ہندو لڑکی پوجا کے قتل کے بعد سکھر میں احتجاجی مظاہرے کیے تاہم پولیس کی جانب سے ایک ملزم کی گرفتاری کے بعد ان مظاہروں کو ختم کر دیا گیا۔

’پوجا کی محنت نے مجھے جوان کردیا تھا، لیکن اب لگتا ہے کہ دوبارہ بوڑھا ہو گیا ہوں‘

صوبہ سندھ کے ضلع سکھر کے نواحی علاقے میں ایک 18 سالہ ہندو لڑکی پوجا کے قتل کے بعد سکھر میں احتجاجی مظاہرے کیے گئے تاہم پولیس کی جانب سے ایک ملزم کی گرفتاری کے بعد ان مظاہروں کو ختم کر دیا گیا۔

پوجا کماری کے قریبی عزیز اجے کمار نے بی بی سی اردو کو بتایا کہ اس واقعے کے بعد 'پوجا اب مزاحمت کی علامت بن چکی ہے اور اب اس کی عزت ہمارے دلوں میں بہت بڑھ گئی ہے۔'

سکھر پولیس کی جانب سے درج مقدمہ میں مدعی مقدمہ مقتولہ پوجا کماری کے والد صاحب ادی کی جانب سے الزام عائد کیا گیا ہے کہ تین ملزمان ان کی بیٹی پوجا کماری کو اغوا کرنے کے لیے ان کے گھر میں داخل ہوئے تاہم مزاحمت کا سامنا کرنے پر انھوں نے پوجا کو قتل کردیا۔

اجے کمار کہتے ہیں کہ قاتلوں نے 'ایک ہیرا قتل کیا ہے۔' ان کا کہنا ہے کہ پوجا ایک ایسی لڑکی تھی جس کی سارے علاقے اور برادری میں مثالیں دی جاتی تھیں۔

اجے کمار کا کہنا تھا کہ نامزد ملزم کافی عرصے سے پوجا کماری کے پیچھے پڑا ہوا تھا اور انھیں آتے جاتے تنگ کرتا تھا۔ انھوں نے بتایا کہ ماضی میں مبینہ قاتل نے پوجا کے ساتھ بھرے بازار میں بھی بدتمیزی کی تھی جس کے بعد پولیس میں رپورٹ کی گئی تھی تاہم پولیس کارروائی کے باوجود اس شخص کو ضمانت مل گئی تھی۔

اجے کمار کہتے ہیں کہ واقعہ والے روز جب پوجا کے والد صاحب ادی گھر سے باہر گئے تو تو ملزم اپنے دیگر دو ساتھیوں کے ہمراہ گھر پر پہنچا جہاں انھوں نے پوجا کو اغوا کرنے کی کوشش کی۔

'مگر پوجا بہت بہادر تھی۔ اس نے مزاحمت کی۔وہ تین لوگ تھے اور پوجا تنہا۔ اس موقع پر پوجا سلائی کررہی تھی۔ اس کے پاس قینچی موجود تھی۔ پوجا نے اسی قینچی کو بطور ہتھیار استعمال کیا اور جب وہ کسی بھی طور پر قابو نہیں آئی تو ملزم نے پستول سے پوجا پر فائرنگ کر کے انھیں قتل کر دیا۔'

پوجا کماری کے قتل کے بعد سکھر میں احتجاج کیا گیا

ان کا کہنا تھا کہ پوجا ان کی سب سے بڑی بیٹی تھی جو خود کم عمر ہونے کے باوجود ان کی مدد کرنے کی خواہشمند تھیں۔

صاحب ادی بتاتے ہیں کہ ان کی سلائی کڑھائی کا کورس مکمل کرنے کے بعد پوجا نے محلے کے لوگوں کے لیے یہ کام کرنا شروع کر دیا۔

'اس کے ہاتھوں میں اتنی صفائی تھی کہ جو بھی اس سے ایک دفعہ کام کرواتا، وہ دوبارہ پوجا ہی سے کرواتا تھا۔ اس طرح اس کو کام چل نکلا تھا۔ وہ خود تو پڑھ نہیں سکی تھی، مگر اپنے چھوٹی بہنوں کو سکول میں داخل کروا دیا تھا۔'


Summary: تحریک انصاف اور جی ڈی اے میں شکوے شکایات سامنے آتے رہے ہیں، تاہم اکثر لوگوں کی رائے یہی ہے کہ عدم اعتماد کی تحریک میں یہ اتحاد عمران خان کی حمایت کرے گا۔

وزیراعظم کے خلاف تحریکِ عدم اعتماد کے معاملے پر جی ڈی اے کہاں کھڑی ہے؟

مسلم لیگ فنکشنل کے رہنما سردار رحیم کا کہنا ہے کہ وزیر اعظم عمران خان سے جی ڈی اے کا کوئی اختلاف نہیں ہے بلکہ حقیقت یہ ہے کہ پیر پگارا پیر صبغت اللہ شاہ کی طبعیت ناساز تھی اس لیے وزیر اعظم سے ملاقات میں احتیاط برتی گئی ورنہ کوئی اختلافات نہیں تھے۔

سنہ 2018 کے عام انتخابات میں جی ڈی اے نے قومی اسمبلی کی دو نشستوں اور صوبائی اسمبلی کی 13 نشستوں پر کامیابی حاصل کی تھی۔ تحریک انصاف کے ساتھ ایڈجسٹمنٹ کے بعد اتحاد کے حصے میں خواتین کی ایک مخصوص نشست بھی آئی جس کے بعد اس کی نشستیں تین ہو گئیں۔ وفاق میں یہ تحریک انصاف کی اتحادی جماعت بنی اور ڈاکٹر فہمیدہ مرزا کو وزارت دی گئی جبکہ سندھ میں اس نے اپوزیشن کا کردار ادا کیا۔

تحریک انصاف اور جی ڈی اے میں شکوے شکایات سامنے آتے رہے ہیں جس کا اظہار قومی عوامی تحریک کے رہنما ایاز لطیف پلیجو بھی متعدد بار کر چکے ہیں۔ شہاب اوستو کہتے ہیں کہ عمران خان جب کراچی آئے تو وہ ایم کیو ایم سے ملنے اُن کے دفتر گئے لیکن پیر پگارا کو انھوں نے گورنر ہاؤس طلب کیا تھا۔ ’یہ ایک بیوروکریٹک سوچ تھی، انھیں وہاں جانا چاہیے تھا کیونکہ ماضی میں بھی سیاسی قیادتیں وہاں جاتی رہی ہیں۔‘

سیاسی تجزیہ کار فیاض نائچ کہتے ہیں کہ جی ڈی اے کی قیادت کو امید تھی کہ جب وہ سندھ میں اپوزیشن کا کردار ادا کر رہے ہیں تو وفاقی حکومت اُن کے علاقوں میں ترقیاتی کام کرے گی لیکن ایسا نہ ہوا۔ عمران خان مہر برادری کے پاس خان گڑھ یا سندھ میں جن علاقوں میں گئے وہاں جو ایک دو اعلانات ہوئے ان پر بھی عملدرآمد نہیں ہو سکا جس کی وجہ سے جی ڈی اے مایوس تھی۔

فیاض نائچ کہتے ہیں ایسے دعوے سامنے آ رہے ہیں کہ اپوزیشن میں یہ طے ہو چکا ہے کہ وزیر اعظم کے امیدوار میاں شہباز شریف ہوں گے، اس لیے جی ڈی اے اُن کی حمایت کرے گی، اور مہر برادران اور فہمیدہ مرزا کے لیے شریف خاندان کے ساتھ کام کرنا آسان ہو گا۔

یاد رہے کہ وزیر اعظم عمران خان نے حال ہی میں اسلام آباد میں جی ڈی اے کی قیادت سے ملاقات کی تھی جس کے بعد ڈاکٹر فہمیدہ مرزا نے ایک ٹاک شو میں بات کرتے ہوئے کہا تھا کہ وہ وزیر اعظم کے ساتھ کھڑے ہیں، وہ کابینہ کا حصہ ہیں اور انصاف کا تقاضہ یہی ہے کہ اُن کا ساتھ نہ دوں۔ تاہم، انھوں نے کہا کہ وزیر اعظم کو سندھ میں ان کے تحفظات سے آگاہ کیا گیا تھا۔


Summary: سندھ کے ضلع قمبر شہداد کوٹ کے ہندو خاندان کا الزام ہے کہ ان کی زمینوں پر قبضہ کر لیا گیا تھا جبکہ اس پر قابض خاندان کا کہنا ہے کہ یہ زمینیں انھوں نے خریدی تھیں۔

سندھ کا ہندو خاندان جسے سپریم کورٹ سے انصاف ملنے کے باوجود زمینیں واپس نہیں ملیں

’سارا سندھ جانتا ہے کہ ہم جدی پشتی زمیندار ہیں۔ قمبر شہداد کوٹ میں ہماری زمینیں ہیں۔ جن پر سنہ 1963 میں قبضہ کر لیا گیا تھا۔ سپریم کورٹ تک سے کیس جیت چکے ہیں۔ مگر ہمیں ہماری زمینیں واپس نہیں مل رہی ہیں۔ کہتے ہیں کہ تم ہندو ہو۔ خاموشی اختیار کر لو ورنہ حالات کے ذمہ دار خود ہو گے۔‘

یہ کہنا تھا کہ صوبہ سندھ کے ضلع قمبر شہزاد سے تعلق رکھنے والی خاتون سوری بی کا جو پیپلز پارٹی کے لانگ مارچ کے موقع پر اپنے خاندان کے ہمراہ اسلام آباد پہنچ کر احتجاج کر رہی تھیں۔ اس احتجاج میں ان کا بیٹا کیلاش کمار بھی ان کے ساتھ شامل تھا۔

وہ اس الزام کی تردید کرتے ہیں کہ انھیں ہندو ہونے کی بنا پر نفرت اور تعصب کا نشانہ بنایا جا رہا ہے۔ ’قمبر کوٹ شہداد میں ہندو بڑی تعداد میں موجود ہیں۔ ہمارے ان کے ساتھ اچھے تعلقات ہیں، ہم ان کی عزت کرتے ہیں۔ کیلاش وغیرہ صرف الزام تراشی کر رہے ہیں۔ پاکستان میں ہندؤوں سمیت سب کے حقوق محفوظ ہیں۔‘

سوری بی کے بڑے بیٹے کیلاش کمار کہتے ہیں کہ’ یہ سب کچھ ہماری پیدائش سے بھی پہلے کا قصہ ہے۔ ضلع قمبر کے علاقے میں ہماری کوئی 238 ایکٹر زرعی زمینیں ہیں۔ اس زمین پر اس وقت ہمارے دادا کے مزارعوں نے دھوکہ دہی سے قبضہ کر لیا تھا۔ ہم اقلیت اور کمزور تھے۔ ہمارے دادا کو نہ صرف ڈرایا دھمکایا گیا بلکہ کوئی جعلی کاغذات وغیرہ بنا کر سول عدالت میں مقدمہ بھی کر دیا گیا۔‘

کیلاش کمار کا دعویٰ ہے کہ صورتحال یہاں تک پہنچ گئی کہ انھیں اپنا آبائی ضلع بھی چھوڑنا پڑا جبکہ ’میرے چچا جواہر لعل کو پاکستان چھوڑ کر جانا پڑا۔ سال 2018 میں اس وقت کے سپریم کورٹ کے چیف جسٹس نے ہندؤوں کی زمینوں پر قبضے پر سو موٹو ایکش لیا تھا۔ سال 2019 میں سپریم کورٹ نے ہمیں زمینوں کا قبضہ دلانے کا حکم دیا تھا۔

ڈپٹی کمشنر قمبر شہزاد جاوید نبی کھوسہ کے مطابق انتظامیہ سارے معاملے کو انتہائی سنجیدگی سے دیکھ رہی ہے۔ ’انتظامیہ نے سپریم کورٹ کے حکم پر کیلاش کمار کے خاندان کو زمینوں کا قبضہ دلا دیا تھا۔ اس کے بعد دوسری پارٹی نے سیشن جج کی عدالت میں قبضے کا کوئی مقدمہ کر دیا۔‘

ان کا کہنا تھا کہ ’ہم نے فیصلہ کر لیا ہے کہ عدالت سے فیصلے تک ان زمینوں کا قبضہ حکومت اپنے کنٹرول میں لینے جارہی ہے۔ ان پر جو بھی فصل وغیرہ ہے وہ حکومت کے کنٹرول میں ہوگی۔ اس وقت تک جب تک سیشن جج کی عدالت سے اس کا فیصلہ نہیں آ جاتا ہے۔‘


Summary: سندھ کے محکمہ لائیو سٹاک کے مطابق ملک میں جانوروں میں لمپی سکن وائرس کا پہلا کیس گذشتہ سال نومبر میں سامنے آیا تھا جس کی رپورٹ وفاقی حکومت کو بھیجی گئی جہاں سے وائرس کی تصدیق ہوئی تاہم ملک میں اس وائرس کی ویکسین دستیاب نہیں ہے۔

سندھ میں ’لمپی سکن‘ وائرس: کیا متاثرہ جانوروں کا دودھ، گوشت انسانی صحت متاثر کر سکتا ہے؟

لمپی سکن وائرس نامی بیماری گذشتہ ایک صدی سے جانوروں میں تشخیص ہو رہی ہے۔ سندھ زرعی یونیورسٹی ٹنڈو جام کے شعبے وٹرنری کے پروفیسر ڈاکٹر عبداللہ آریجو نے بی بی سی کو بتایا کہ جس طرح انسانوں کو چیچک یا چکن پاکس کی بیماری ہوتی ہے یا جانوروں میں ’شیپ پاکس‘ اور ’گوٹ پاکس‘ بیماری ملتی ہے، یہ بھی اسی طرح کی ایک بیماری ہے جس میں جانور کے جسم پر دانے نمودار ہوتے ہیں جو جسم کے اندر پھیلتے ہیں اور زبان پر بھی آ جاتے ہیں۔

اُن کا کہنا تھا کہ کچھ عرصہ قبل ایک ریسرچ جرنل میں ایک آرٹیکل شائع ہوا تھا جس میں متنبہ کیا گیا تھا کہ پاکستان کو جانوروں کی اس بیماری کے متعلق محتاط ہونا چاہیے کیونکہ خطے میں موجود یہ بیماری پاکستان میں بھی جانوروں اور مویشیوں کو متاثر کر سکتی ہے۔

ڈاکٹر آریجو کا کہنا تھا کہ ‘دنیا بھر سے بذریعہ ٹرانسپورٹ جب پھل اور دیگر اجناس کی تجارت ہوتی ہے تو اس کے ساتھ مکھیاں مچھر بھی آ جاتے ہیں جو خطے میں موجود بیماریوں کے پھیلاؤ کا سبب بنتے ہیں۔ ان میں خون چوسنے والی مکھیوں، ایڈیز نامی مچھر جو زرد بخار اور ڈینگی وائرس جیسے امراض کے پھیلاؤ کا سبب بنتا ہے وہ لمپی سکن ڈیزیز کے وائرس کے پھیلاؤ کا بھی سبب بنتا ہے۔‘

سندھ کے محکمہ لائیو سٹاک کا کہنا ہے کہ لمپی سکن ڈیزیز وائرس اس وقت سندھ کے مختلف اضلاع میں پھیلا ہوا ہے لیکن اس کی شدت کراچی اور ٹھٹہ کے اضلاع میں زیادہ ہے۔

سندھ لائیو سٹاک محکمے کے ڈائریکٹر جنرل ڈاکٹر نذیر حسین کلہوڑو کا کہنا ہے کہ دیکھنے میں یہ آیا ہے کہ دیسی گائے کی نسل اس بیماری سی جلد صحتیاب ہو رہی ہے جبکہ جو غیر ملکی اور کراس نسلیں ہے، ان میں یہ وائرس زیادہ ہے چونکہ ان جانوروں کی تعداد ٹھٹہ اور کراچی میں زیادہ ہے اس لیے وہاں شدت زیادہ دیکھی جا رہی ہے۔

سندھ کے محکمہ لائیو سٹاک کے صوبائی وزیر باری پتافی کہتے ہیں کہ جانوروں میں لمپی سکن وائرس کا پہلا کیس گذشتہ سال نومبر میں سامنے آیا تھا جس کی رپورٹ وفاقی حکومت کو بھیجی گئی جہاں سے وائرس کی تصدیق ہوئی تاہم ملک میں اس وائرس کی ویکسین دستیاب نہیں۔

ڈاکٹر عبداللہ آریجو کا کہنا ہے جانوروں اور اس کا علاج کرنے والوں کو آئسولیشن کرنے کی ضرورت ہے۔ ‘نہ صرف جو جانور اس بیماری میں مبتلا ہیں، کو الگ کرنا ہے بلکہ اس جانور کا علاج کرنے والا ڈاکٹر بھی کسی دیگر جانور کا علاج نہ کرے کیونکہ اس سے وائرس پھیلنے کے امکانات ہیں۔ اسی طرح جو عملہ گوبر یا دیگر صفائی کرتا ہے اس کو بھی صحتمند جانوروں سے الگ رہنا چاہیے۔‘


Summary: ڈسٹرکٹ اینڈ سیشن جج لاڑکانہ نے 30 نومبر 2019 کو ہی رپورٹ مکمل کر کے محکمہ داخلہ کو بھیج دی لیکن اس رپورٹ کو منظر عام پر نہیں لایا گیا تاہم اب اس کی ایک نقل بی بی سی نے حاصل کر لی ہے۔

نمرتا چندانی کی ہلاکت: قتل یا خودکشی، عدالتی تحقیقات میں کیا انکشافات سامنے آئے

اس واقعے پر کئی سوالات اٹھائے گئے تھے جس کے بعد حکومت سندھ نے عدالتی تحقیقاتی کمیٹی تشکیل دی تھی۔ ڈسٹرکٹ اینڈ سیشن جج لاڑکانہ نے 30 نومبر 2019 کو رپورٹ مکمل کر کے محکمہ داخلہ کو بھیج دی تھی لیکن اس رپورٹ کو منظر عام پر نہیں لایا گیا۔ تاہم اب اس رپورٹ کی ایک نقل بی بی سی نے حاصل کر لی ہے۔

رپورٹ میں چانڈکا میڈیکل کالج کے ایسوسی ایٹ پروفیسر برائے فورنزک میڈیسن ڈاکٹر رشید احمد خان کی رپورٹ اور بیان کو شامل کیا گیا ہے، ڈاکٹر رشید احمد خان نے بتایا ہے کہ نمرتا کے چہرے، ہاتھوں، پیروں پر کسی قسم کے تشدد کا نشان نہیں تھا، گردن کے اگلے حصے میں لیگیچر (پھندے) کا نشان تھا جو 22 سینٹی میٹر لمبا اور 1.5 سیٹی میٹر چوڑا تھا جبکہ پچھلے حصے پر کوئی نشان نہیں تھا۔

تحقیقاتی افسر نے منطقی انجام پر پہنچتے ہوئے لکھا ہے کہ ’ڈاکٹر رشید کی شہادت سے معلوم ہوتا ہے کہ گلے پر موجود نشان زیادہ تر خودکشی کی وجہ سے ہوتا ہے۔‘ اس کے برعکس (میڈیکولیگل افسر) ڈاکٹر امرتا مخمصے کی شکار ہیں کہ یا تو اُن کا گلا گھونٹ کر مارا گیا ہے یا اُنھوں نے لٹک کر خودکشی کی ہے، جبکہ نشان سے واضح ہے کہ ان کا گلا نہیں گھونٹا گیا اور گلے کے گرد نشان نہیں تھا۔

مہران کے مطابق وہ خود کو ’ونڈر گرل‘ تصور کرتی تھیں، ان کو یہ بھی شکایت تھی کہ اُن کا خاندان زندگی کے ہر شعبے میں ان کی حوصلہ شکنی کرتا ہے، بی ڈی ایس میں داخلے سے قبل اُنھوں نے بحریہ یونیورسٹی کراچی میں سیلف فنانسنگ پر داخلہ لیا تھا۔ اُن کا خاندان اُن کا مذاق اڑاتا تھا کہ نمرتا نے ہمارے پیسوں پر داخلہ لیا جس سے وہ ڈپریشن میں آ گئیں، پھر اُنھوں نے تیاری کی اور بی ڈی ایس میں میرٹ پر داخلہ حاصل کیا۔

’وہ اکثر ہمارے گھر میں میرے گھر والوں کے ساتھی رہتی تھیں، ہم شادی کے لیے رضامند تھے لیکن وہ دائرہ اسلام میں داخل ہونے کے لیے مکمل طور پر تیار نہیں تھی جس کی وجہ سے اپنے والدین کو اس سے آگاہ نہیں کیا۔‘

یاد رہے کہ ڈیڑھ سال کا عرصہ گزرنے کے باوجود اس رپورٹ کو منظر عام پر نہیں لایا گیا اور نہ ہی کسی کے خلاف کوئی کارروائی کی گئی ہے، اس عرصے میں ایک اور طالبہ نوشین کی کمرے سے پنکھے سے لٹکی ہوئی لاش مل چکی ہے اور اس واقعے کی بھی عدالتی تحقیقات کی جا رہی ہیں۔


Summary: پاکستان کے صوبہ سندھ میں پیپلز میڈیکل یونیورسٹی نوابشاہ میں ایک زیر تربیت نرس کی جانب سے ایک انتظامی عہدیدار پر جنسی ہراس کا مقدمہ دائر کیا گیا ہے جبکہ یونیورسٹی انتظامیہ نے تحقیقات کے لیے کمیٹی تشکیل دے دی ہے۔

زیرِ تربیت نرس پر تشدد اور ہراساں کیے جانے کی تحقیقات 15 روز میں مکمل کرنے کا حکم

سندھ ہائی کورٹ کے چیف جسٹس احمد علی شیخ نے نوابشاہ پیپلز میڈیکل یونیورسٹی میں ایک زیر تربیت نرس پر مبینہ تشدد اور ہراساں کیے جانے کی تحقیقات 15 روز میں مکمل کرنے کا حکم جاری کیا ہے۔

سندھ ہائی کورٹ کے چیف جسٹس احمد علی شیخ نے نوابشاہ میڈیکل یونیورسٹی میں مبینہ ہراسانی کی خبروں کا ازخود نوٹس لیا تھا۔ منگل کو اس کیس میں ہونے والی سماعت کے موقع پر متاثرہ نرس ننگے پاؤں چیف جسٹس کے چیمبر میں پیش ہوئیں، جبکہ اس موقع پر اعلیٰ پولیس حکام اور رجسٹرار پیپلز میڈیکل یونیورسٹی بھی موجود تھے۔

انھوں نے کہا کہ انھیں پولیس کی تحقیقات پر اعتماد نہیں ہے اور دوران سماعت چیف جسٹس نے بھی پولیس کے حوالے سے ناراضی کا اظہار کرتے ہوئے شفاف اور غیر جانبدرانہ تحقیقات کی ہدایت کی ہے۔

یاد رہے کہ نرس کی جانب سے ایک انتظامی عہدیدار پر جنسی ہراس کا مقدمہ دائر کیا گیا تھا جبکہ یونیورسٹی انتظامیہ نے اس معاملے کی تحقیقات کے لیے کمیٹی تشکیل دی تھی۔

ایس ایس پی نوابشاہ سعود مگسی نے بتایا تھا کہ نامزد ملزم کی گرفتاری کے لیے چھاپے مارے جا رہے ہیں جبکہ ہاسٹل وارڈن کو یونیورسٹی انتظامیہ نے پہلے ہی معطل کر دیا ہے۔

زیر تربیت نرس اپنا نرسنگ کورس پاس کرنے کے بعد پیپلز میڈیکل یونیورسٹی نوابشاہ میں ہاؤس جاب کر رہی ہیں اور جمعرات کے روز انھوں نے اپنے اہلخانہ سمیت نوابشاہ میں احتجاجی دھرنا دیا تھا اور مطالبہ کیا کہ متعلقہ حکام کے خلاف مقدمہ درج کیا جائے۔

انھوں نے اپنی درخواست میں مؤقف اختیار کیا تھا کہ ایک انتظامی عہدیدار وقتاً فوقتاً جنسی تعلقات رکھنے کے لیے ہراساں اور پریشان کرتا رہتا تھا، جس کی شکایت انھوں نے اپنے سینیئرز کو بھی کی تھی۔

نرس کے مطابق نو فروری کی صبح نو بجے کے قریب وہ اپنے کمرے میں موجود تھیں کہ تین خواتین، جنھوں نے چہرے پر ماسک لگائے ہوئے تھے، نے کمرے میں داخل ہو کر ان کا گلا دبایا اور مار پیٹ کی اور وہ جان بچانے کے لیے دروازے کی جانب بھاگیں۔

مدعی کے مطابق خواتین نے ان پر تشدد کرتے ہوئے کہا کہ اگر تم نے فلاں انتظامی عہدیدار کے ساتھ جنسی تعلقات نہیں رکھے تو تمھیں مار کر لاش پنکھے سے لٹکا دی جائے گی۔ اسی دوران اس نرس نے موقع ملتے ہی اپنے چچا کو ٹیلی فون کیا اور صورتحال سے آگاہ کیا۔

پولیس نے نرس کی درخواست پر اقدام قتل اور جنسی طور پر ہراساں کرنے کے الزام میں مقدمہ درج کرلیا ہے۔

یونیورسٹی کے وائس چانسلر ڈاکٹر گلشن علی میمن سے اس بارے میں جاننے کے لیے بار بار رابطے کے باوجود ان کا مؤقف سامنے نہیں آ سکا تھا تاہم مقامی صحافیوں سے بات کرتے ہوئے انھوں نے ان الزامات کو مسترد کرتے ہوئے کہا تھا کہ متعلقہ نرس کو ہراساں نہیں کیا گیا اور لڑکی پر کسی قسم کا کوئی تشدد نہیں کیا گیا۔


Summary: نواب شاہ کے مرزا پور تھانے کی حدود میں 12 فروری کو پیش آنے والے واقعے میں زرداری برادری اور بھنڈ برادری کے درمیان تنازعے میں ایک ایس ایچ او سمیت چھ افراد ہلاک اور آٹھ زخمی ہوئے تھے۔

نواب شاہ: زرداری اور بھنڈ برادری کے درمیان زمین کا جان لیوا تنازعہ کیسے اور کب شروع ہوا؟

پاکستان کے صوبہ سندھ کے ضلع نواب شاہ میں زمین کے تنازعے پر چھ افراد کی ہلاکت کے بعد نیشنل ہائی وے پر ورثا مقتولین کی لاشوں سمیت دھرنا دیے ہوئے ہیں جن کا مطالبہ ہے کہ واقعے کا مقدمہ زرداری برادری کے مقامی بااثر افراد کے خلاف دائر کیا جائے۔

یہ واقعہ نواب شاہ کے مرزا پور تھانے کی حدود میں دیھ بنبھائی میں 12 فروری کو پیش آیا تھا جس میں زرداری برادری اور بھنڈ برادری کے درمیان تنازعے میں ایک ایس ایچ او سمیت 6 افراد ہلاک اور آٹھ زخمی ہوئے ہیں۔

اس واقعے کے عینی شاہد محمد امین بھنڈ خود بھی واقعے میں زخمی ہو گئے تھے۔ ان کا تعلق بھنڈ برادری سے ہے جو متنازع زمین پر ملکیت کی دعوے دار ہے۔ دوسری جانب زرداری برادری ایک فریق ہے جو خود بھی اس زمین کی ملکیت کا دعویٰ کرتی ہے۔

بی بی سی سے بات کرتے ہوئے امین بھنڈ نے بتایا کہ سنیچر کو وہ معمول کے مطابق اپنے گھر میں موجود تھے کہ ان کو برادری کے کسانوں نے فون کیا۔ ان کو بتایا گیا کہ زرداری برادری کے لوگ متنازع زمین پر سرسوں کی فصل کی کٹائی کر رہے ہیں۔

’ہم سب نہتے تھے۔ کوئی اسلحہ یا کلہاڑی وغیرہ ساتھ نہیں تھی۔ جب وہاں پہنچے تو پولیس کی نفری آئی جس میں ایک ایس ایچ او شامل تھا۔ اس کو ہم نے کہا کہ معاملہ عدالت میں ہے، 24 فروری کو سماعت ہے، لہذا زمین پر ہم بیٹھیں گے نہ اور کوئی بیٹھے، صرف پولیس موجود رہے۔‘

عابد زرداری نے بی بی سی سے بات کرتے ہوئے بتایا کہ اس دن وزیر اعلیٰ سندھ نے نواب شاہ آنا تھا جس کے لیے شہر کی پولیس کی اضافی ڈیوٹی لگائی گئی تھی اور متنازع زمین پر صرف چار پولیس کانسٹیبل ہی تعینات تھے۔

عابد زرداری کا دعویٰ ہے کہ واقعے کے دن بھنڈ برادری کے دو سو سے زائد لوگوں نے متنازع زمین پر قبضہ کرنے کی کوشش کی جس کے دوران انھوں نے ایک حکمت علمی کے طور پر اپنی خواتین کو آگے کیا جن کے پیچھے مسلح افراد بھی تھے۔

نواب شاہ کے مرزا پور تھانے کی حدود میں دیھ بنبھائی میں کچے کی اس 800 ایکڑ زمین پر فریقین میں 2009 سے تنازعہ جاری ہے۔ دونوں فریقین دعوی کرتے ہیں کہ یہ زمین ان کی ہے۔

زرداری برادری کی جانب سے پیپلز پارٹی کے ضلعی صدر اکبر جمالی جبکہ بھنڈ برادری کی جانب سے سندھ یونائیٹڈ پارٹی کے رہنما زین شاہ کو اس فیصلے کے لیے امین مقرر کیا گیا۔

ہلاک ہونے والے افراد کی لاشوں سمیت ورثا قاضی احمد کے مقام پر قومی شاہراہ پر دھرنا جاری رکھے ہوئے ہیں جس کی قیادت سندھ یونائیٹڈ پارٹی کے رہنما زین شاہ کر رہے ہیں۔


Summary: مورخین کے درمیان یہ تنازعہ ہے کہ آیا روہڑی کے قریب قبرستان سات بی بیوں کا آستانہ حقیقت ہے یا افسانہ لیکن یہاں کی مقامی خواتین اپنی منتیں اور مرادیں لے کر آتی ہیں۔

سات بہنوں کی درگاہ جہاں آج بھی خواتین منتیں لے کر آتی ہیں

یہاں آنے والوں میں زیادہ تر تعداد سندھ اور بلوچستان سے آنے والی خواتین کی ہوتی ہے جو جوق در جوق یہاں آتی ہیں۔ اس جگہ کو 'ستین جو آستھاں' یا سات بہنوں کا آستانہ کہا جاتا ہے۔ اس قبرستان کے بارے میں کئی کہانیاں مشہور ہیں۔

لوک داستان کے مطابق یہاں پر سات بہنیں رہا کرتی تھیں۔ ایک دن ان پر راجہ داہر کی نظر پڑگئی اور اس نے فوراً انھیں اُس کے سامنے پاس پیش کرنے کا حکم جاری کیا۔ بہنوں نے اپنی حفاظت کے لیے دعا مانگی۔ کہا جاتا ہے کہ دعا مانگتے وقت بہنوں نے جہاں سر رکھا وہیں زمین پھٹ گئی اور ساتوں بہنیں غار میں دھنس گئیں۔

یہاں پر بچوں کو سلانے والے جھولے ہیں اور دیوار پر لوگوں نے منتیں مانگنے کے لیے چوڑیاں اور دھاگوں کا استعمال کیا ہوا ہے۔ اس غار میں عورتوں کے علاوہ کسی اور کو جانے کی اجازت نہیں۔ یہاں پر موجود ایک خاتون نے بتایا کہ وہ بچپن سے ادھر آ رہی ہیں۔

یہاں پر لوگ اپنے بیوی بچوں کو لے کر آتے ہیں اور جب غار میں عورتیں جاتی ہیں تب ان کا باہر انتظار کرتے ہیں۔ یہاں آنے والی خواتین بتاتی ہیں کہ یہ وہ واحد دن ہے جب انھیں گھمانے پھرانے کی غرض سے گھر سے نکالا جاتا ہے۔

’ان قبروں کا طرزِ تعمیر بتاتا ہے کہ یہ مغلیہ دور کی بنی ہوئی ہیں۔ سولھویں اور ستھرویں صدی میں مغل حکمرانوں کی یہاں موجودگی تاریخ دانوں نے قلمبند کی ہے۔ یہ ایک ہوا دار جگہ ہوا کرتی تھی اور روہڑی اور سکھّر کے بیچ میں یہ شہر آباد رہا ہے جہاں حکمران آ کر بیٹھا کرتے تھے۔‘

انھوں نے بتایا کہ ’عبدالقاسم نمکین یہاں آ کر محفلیں آراستہ کیا کرتے تھے۔ یہ نہیں پتا کہ یہاں قبریں ہونے سے پہلے موسیقی یا مشاعرے ہوا کرتے تھے یا نہیں یا پھر مذہبی مجالس منعقد کی جاتی تھیں لیکن بہرحال ان محفلوں کا تذکرہ کئی مصنفوں نے تاریخ کی کتابوں میں کیا۔‘

لیکن ’ستھین جو آستان‘ کو تاریخ دان نہیں مانتے اور کہتے ہیں کہ یہ ایک افسانہ ہے کیونکہ یہ بات سامنے نہیں آ سکی کہ جو سات بہنیں تھیں وہ کون تھیں اور کہاں سے آئیں تھیں اور کیوں یہاں آ کر انھوں نے دعا مانگی جس کے نتیجے میں یہ جگہ غار کی شکل اختیار کر گئی؟

لوک کہانیاں ہوں یا لوگوں کی خود ساختہ باتیں، ’ستھین جو آستان‘ میں آج بھی خواتین امیدیں لے کر آتی ہیں اور ان کا ماننا ہے کہ یہاں آنے سے ان کی دعائیں قبول ہوتی ہیں۔


Summary: پاکستان کے صوبہ سندھ کے شہر لاڑکانہ میں چانڈکا میڈیکل یونیورسٹی کے ہاسٹل میں مردہ پائی جانے والی دو طالبات کے ڈی این اے تجزیے میں ایک ہی شخص کا ڈی این اے پائے جانے کا انکشاف ہوا ہے۔

نمرتا اور نوشین کے جسموں سے ملنے والے ڈی این اے میں ’مماثلت‘

نمرتا چندانی کی موت سنہ 2019 میں اور نوشین کاظمی کی گذشتہ برس 2021 میں ہوئی تھی۔ ان دونوں طالبات کی لاشیں یونیورسٹی کے ہاسٹل کے کمروں سے رسی سے لٹکی ہوئی ملیں۔ دونوں طالبات کے موت میں دو برس کا وقفہ ہے مگر پولیس کے مطابق ان میں مماثلت پائی گئی ہے۔

رواں برس 28 جنوری کو لیاقت میڈیکل یونیورسٹی کی فارنزک لیباٹری نے ایک رپورٹ جاری کی تھی۔ پولیس کی طرف سے فارنزک لیباٹری کو طالبات کے دو وجائنا سواب، پہنے ہوئے کپڑے، ہاسٹل کے کمروں سے جو کپڑے ملے اور وہ رسی جس پر لاش ٹنگی ہوئی تھی، بطور نمونہ فراہم کیے گئے تھے۔

رپورٹ کے مطابق سلیٹی رنگ کی شلوار اور کالے رنگ کی قمیض پر خون کے دھبے پائے گئے اور وجائنا کے سواب اور کپڑوں سے تولیدی مادہ یا سپرم ملا ہے۔ رپورٹ میں مزید بتایا گیا ہے کہ نوشین اور نمرتا کے جسموں سے ملنے والے ڈی این اے میں پچاس فیصد مماثلت پائی گئی ہے۔

رپورٹ میں بتایا گیا ہے کہ تولیدی مادے یا سپرم کا ڈی این اے محفوظ کر دیا گیا ہے۔ رپورٹ میں کہا گیا ہے کہ گرلز کالج میں داخل ہونے والے یا آنے جانے والوں کے ڈی این اے ٹیسٹ کے لیے خون کے نمونے فراہم کیے جائیں تاکہ اس کا موازنہ کیا جا سکے۔

یونیورسٹی کے اعلیٰ سطح کے اجلاس میں ماہر قانون نے شرکا کو بتایا کہ کوئی بھی لیبارٹری کسی عدالت کے حکم کے بغیر کسی ایک کیس کے لیے حاصل کیے گئے نمونے کی کسی اور کیس کے نمونوں سے موازنہ نہیں کر سکتی نہ ہی کوئی لیبارٹری سفارش کر سکتی ہے۔

لاڑکانہ میں چانڈکا میڈیکل یونیورسٹی کے گرلز ہاسٹل نمبر دو کے کمرے سے 24 نومبر 2021 کو نوشین کی پنکھے سے لٹکی ہوئی لاش برآمد ہوئی۔ اسسٹنٹ کمشنر لاڑکانہ احمد علی سومرو کا کہنا تھا کہ نوشین کاظمی کی روم میٹ باہر گئی ہوئی تھیں، وہ کمرے میں اکیلی تھی۔

پولیس کو کمرے سے دو تحریری نوٹ بھی ملے تھے۔ پولیس کے ترجمان کے مطابق ایک نوٹ پیڈ کے قریب اور ایک الماری سے ملا تھا اور دونوں میں تقریباً ایک ہی طرح کا پیغام درج تھا۔ بیڈ سے ملنے والا نوٹ رومن میں تحریر تھا کہ 'میں خود اپنی مرضی سے ’ہینگنگ‘ یعنی لٹکنے جا رہی ہوں، نہ کہ کسی کے پریشر میں کر رہی ہوں۔'

میرپور ماتھیلو سے تعلق رکھنے والی نمرتا چندانی کی ہلاکت پر سندھ بھر میں ہندو کمیونٹی اور سول سوسائٹی کی جانب سے سوشل میڈیا اور سڑکوں پر احتجاج کیا گیا تھا، جس کے بعد عدالتی تحقیقات کا حکم جاری کیا گیا۔


Summary: سندھ میں ماضی قریب میں اپنی نوعیت کا یہ پہلا واقعہ ہے جس میں کسی ہندو شہری کو توہین مذہب کے الزام میں سزا سنائی گئی ہے۔ ملزم کے رشتے داروں نے اس فیصلے پر عدم اعتماد ظاہر کرتے ہوئے سزا کو ہائی کورٹ میں چیلنج کرنے کا فیصلہ کیا ہے۔

گھوٹکی: توہین مذہب کے الزام میں ہندو پروفیسر کو عمر قید، جرمانے کی سزا

پاکستان کے صوبہ سندھ میں ایک عدالت نے پیغمبر اسلام کی توہین کے الزام میں ایک ہندو پروفیسر کو عمر قید اور جرمانے کی سزا سُنائی ہے تاہم ملزم کے رشتے داروں نے اس فیصلے کو ہائی کورٹ میں چیلنج کرنے کا فیصلہ کیا ہے۔

سندھ میں ماضی قریب میں یہ اپنی نوعیت کا یہ پہلا واقعہ ہے جس میں کسی ہندو شہری کو توہین مذہب کے الزام میں سزا سُنائی گئی ہے۔

عدالت کے تحریری فیصلے میں کہا گیا ہے کہ استغاثہ کے مطابق 14 ستمبر 2019 کو مدعی مقدمہ عبدالعزیز خان نے گھوٹکی تھانے میں مقدمہ درج کروایا تھا کہ اُن کا بیٹا ایک پبلک سکول میں پڑھتا ہے اور اُس نے انھیں (اپنے والد) کو بتایا کہ سکول کے مالک نوتن لال مبینہ طور پر کلاس میں آئے ’پیغمبر اسلام کی شان میں گستاخی کی‘ اور چلے گئے۔

ایڈیشنل سیشن جج ممتاز سولنگی نے اپنے فیصلے میں تحریر کیا ہے کہ استغاثہ نے جو گواہ پیش کیے ہیں وہ ’آزاد اور قابل بھروسہ‘ ہیں اور ان کے بیانات ’بدنیتی پر مبنی نہیں‘ کیونکہ ان میں سے کسی کی ملزم سے ذاتی دشمنی یا عناد نہیں ہے، لہٰذا ان کی گواہیوں پر یقین نہ کرنے کا جواز نہیں ہے۔

عدالت کے مطابق استغاثہ ملزم نوتن پر الزام ثابت کرنے میں کامیاب ہوا ہے چنانچہ اُنھیں عمر قید اور 50 ہزار روپے جرمانے کی سزا سنائی جاتی ہے جبکہ جرمانہ ادا نہ کرنے کی صورت میں ملزم کو مزید چار ماہ قید میں گزارنے ہوں گے۔ فیصلے کے مطابق سزا پر عملدرآمد گرفتاری کے روز سے ہو گا۔

نوتن کے کزن مہیش کمار نے بی بی سی کو بتایا کہ مبینہ طور پر اس مقدمے میں ’انصاف کے تقاضے پورے نہیں کیے گئے اور دباؤ میں یہ فیصلہ سُنایا گیا ہے۔‘

انھوں نے دعویٰ کیا کہ اس واقعے کا کوئی بھی چشم دید گواہ نہیں بلکہ صرف سُنی سُنائی باتوں پر بیانات دیے گئے۔ اُنھوں نے کہا کہ مدعی نے جن افراد کو گواہ کے طور پر شامل کیا ہے وہ بھی اس کے پڑوسی ہیں۔

مہیش کمار کا کہنا ہے کہ گھوٹکی میں ہندو کمیونٹی خوف اور دباؤ کی شکار ہے، خاص کر ان کے خاندان کو مقدمے کی پیروی میں بھی دشواری کا سامنا کرنا پڑ رہا ہے۔

اُنھوں نے الزام عائد کیا کہ مقدمے کی تفتیش کسی سینیئر پولیس افسر کے بجائے جونیئر اہلکار سے کروائی گئی جو قانون کی خلاف ورزی ہے، لہٰذا وہ اس فیصلے کے خلاف ہائی کورٹ میں جائیں گے۔

اساتذہ نے معاملے کو رفع دفع کرنے کی کوشش کی اور نوتن لال نے معذرت کرتے ہوئے کہا کہ ان کی نیت کسی کے مذہبی جذبات مجروح کرنے کی نہیں تھی۔

لیکن مذکورہ طالبعلم نے اس واقعے کا ذکر اپنے والد سے کیا اور فیس بک پر بھی پوسٹ کر دیا جس کے بعد لوگوں میں اشتعال پھیل گیا۔


سندھ میں پسند کی شادی کرنے والے نوجوان کی رشتہ دار خواتین کا ریپ

پاکستان کے صوبہ سندھ میں دو خواتین کے ریپ کا واقعہ سامنے آیا ہے جنھیں مبینہ طور پر اس لیے جنسی تشدد کا نشانہ بنایا گیا کیونکہ اُن کے کزن نے ایک لڑکی سے پسند کی شادی کی تھی۔

میرپور خاص کے علاقے نوکوٹ تھانے کی حدود میں پیش آنے والے اس واقعے کی ایف آئی آر میں مدعی علی رضا راجپوت نے بتایا کہ چھ فروری کو صبح 11 بجے وہ اپنے گھر میں موجود تھے کہ 20 سے 25 مسلح افراد ان کے گھر میں داخل ہو گئے اور ان کی 18 سالہ اہلیہ اور 14 سالہ بہن کو زبردستی اٹھا کر نامعلوم مقام پر لے گئے۔

اُنھوں نے بتایا کہ گھر میں داخل ہونے والوں میں سے ایک ملزم علی نواز نے الزام عائد کیا کہ اُن کی بہن کو ایک شخص ’ورغلا‘ کر لے گیا ہے۔

ایس ایس پی میرپور خاص چوہدری محمد اسد نے بی بی سی سے بات کرتے ہوئے بتایا کہ لڑکیوں کا ریپ کیا گیا ہے تاہم ان کے مطابق یہ ’گینگ ریپ نہیں تھا‘ جبکہ انھوں نے پولیس اہلکار کے ملوث ہونے کے الزام کی بھی تردید کی۔

پولیس کے مطابق علاقے میں راجپوت اور ٹنگڑی برادری کے درمیان پسند کی شادی کے معاملے پر تنازع شروع ہوا تھا۔ یہ واقعہ تھانے میں رپورٹ نہیں ہوا تھا اور دونوں برادریاں آپس میں اس معاملے کو حل کر رہی تھیں۔

لڑکے کا تعلق راجپوت اور لڑکی کا تعلق ٹنگڑی برادری سے بتایا جا رہا ہے اور ٹنگڑی برادری کے مطابق تقاضا کرنے کے باوجود لڑکے کے ماں باپ و دیگر بڑوں نے کوئی قدم نہیں اٹھایا۔

پولیس کے مطابق آپس کی بات چیت کے دوران تنازع بڑھا جس پر ٹنگڑی برادی کے افراد نے رات کو علی رضا کے گھر آ کر مار پیٹ کی اور دو خواتین کو اغوا کر لیا جس کے بعد پولیس نے کارروائی کرتے ہوئے 12 ملزمان کو گرفتار کیا ہے۔

ٹوئٹر صارف جنت ہالیپوٹہ لکھتی ہیں کہ یہاں پسند کی شادی جرم ہے ریپ کرنا نہیں۔ ’ذہنی طور پر بیمار معاشری کے گھٹیا تصور کو تبدیل نہ کیا گیا تو ہر روز انسانیت کو مجروح کرنے جیسے واقعات رونما ہوں گے۔‘

پی پی کی رکن اسمبلی ماروی راشدی نے اس کو درد انگیز اور قابل مذمت واقعہ قرار دیا ہے۔ ساتھ ہی اُنھوں نے یہ بھی کہا کہ 20 میں سے دو افراد گرفتار ہیں اور باقی بھی جلد ہی گرفتار ہوں گے۔

تحریک انصاف کے رکن قومی اسمبلی لال مالھی لکھتے ہیں کہ انسانیت کی ایسی تذلیل، ایسے گھناؤنے جرم کو روکنے میں ناکام رہنے پر وزیراعلیٰ سندھ کو اہل خانہ سے معافی مانگنی چاہیے۔

’ملزمان کو قانون کی طاقت کا بخوبی اندازہ ہے اس لیے وہ جرم کی آخری حدود کو بھی عبور کر جاتے ہیں۔ ملزمان کو چاہے پھانسی نہ دی جائے لیکن کم از کم متاثرین کو انصاف کا حصول یقینی بنایا جائے۔‘


Summary: دریائے سندھ میں ایک جزیرے میں بنا ہوا سادھو بیلہ کا مندر جس کے کے ارد گرد گرجا گھر، پارسی برادری کی عبادت گاہیں اور مسجد قائم ہے۔

’زندہ پیر‘ کا تنازع اور دریائے سندھ کے بیچ مذہبی رواداری کا جزیرہ

پاکستان کے صوبہ سندھ کا نام آتے ہی ذہن میں جو چیز سب سے پہلے آتی ہے وہ اس خطے کی مہمان نوازی، اپنائیت اور خوش اخلاقی ہے۔ سادھو بیلہ کا مندر اور اس کی تاریخ اس بات کی گواہ ہے کہ جب کبھی مختلف مذاہب کے لوگوں کو ایک دوسرے کی ضرورت محسوس ہوئی تو سب نے اپنا اپنا فرض نبھایا ہے۔

ایک زمانے میں سادھو بیلہ کے مندر کے اطراف میں گرجا گھر اور پارسی برادری کی عبادت گاہیں موجود ہوتی تھیں جبکہ اس مندر کے بالکل سامنے ایک مسجد آج بھی قائم ہے۔

دریائے سندھ یا سندھو دریا کے پاس مختلف شہر آباد ہیں اور ان شہروں کو قائم کرنے والوں کی منفرد کہانیاں بھی گاہے بگاہے منظرِ عام پر آتی رہتی ہیں۔ اسی دریا کے بیچوں بیچ سادھو بیلہ کا مندر واقع ہے جو روہڑی اور سکھر کے درمیان میں ہے۔

اس تنازع کا تذکرہ برطانوی ریکارڈز میں صرف دو جگہ پر کیا گیا ہے۔ سنہ 1894 میں پبلک ورکس ڈیپارٹمنٹ کی قرار داد میں بتایا گیا تھا کہ ’ہندو جس مقام پر برسوں سے عبادت کرتے آئے ہیں، حکومت کے فائدے میں نہیں ہے اس لیے اسے ’جِند پیر فقیروں‘ کو ایک ہزار نقد میں بیچ دیا جائے۔‘ اور دوسری بار سنہ 1919 کے گزیٹئیر آف سندھ میں جہاں کہا گیا ہے کہ بیس سال پہلے ہندو برادری نے اپنا دعوی رد کرتے ہوئے سکھر دریا کے کنارے ایک علیحدہ درگاہ (یا عبادت گاہ) قائم کرلی ہے۔‘

اس کا نتیجہ یہ نکلا کہ بانکھنڈی مہاراج کے سادھو بیلہ مندر قائم کرنے کے 60 سال بعد ہندو برادری نے مکمل طور پر زندہ پیر کی درگاہ سے تعلق کم کر دیا۔ اور نتیجتاً سادھو بیلہ کے مندر کو انڈیا اور دیگر ممالک میں رہائش پذیر ہندو اور سکھوں سے عطیات ملنے لگے۔

سادھو بیلہ مندر ایک عرصے تک شدید بدانتظامی کا شکار رہا۔ سنہ 2018 تک یہ مندر شدید مخدوش حالت میں تھا جسے کئی مقتدر حلقوں میں برپا ہونے والے شور شرابے کے بعد صحیح کرایا گیا۔ رنگ و روغن ہوا اور صاف صفائی کی گئی۔

اسی مندر سے نکل کر اگر شہر کا رُخ کریں تو کہا جاتا ہے کہ سادھو بیلہ کی عمارت سے ہی مختلف مذاہب کی عبادت گاہیں نظر آیا کرتی تھیں۔ ان میں سے ایک پارسی برادری کا فائر ٹیمپل ہوا کرتا تھا جو اب بند ہے۔

ایک زمانہ تھا جب اس شہر کی مختلف عمارتوں سے ہر دوسرے مذہب کی عبادت گاہیں نظر آتی تھیں۔ لیکن اب حال یہ ہے کہ اگر دیکھنا بھی چاہیں تو انھیں عبادت گاہوں کے گِرد بنی اونچی دیواروں پر نگاہ ٹھہر جاتی ہے۔ آج کے دور میں مذہبی ہم آہنگی پر بات کرنا ایک منفرد امر لگتا ہے، لیکن سندھ میں حالات جیسے بھی رہے ہوں سادھو بیلہ کا مندر اور اسے بنانے والوں کی اہمیت اپنی جگہ برقرار ہے۔


Summary: ایف آئی آر میں مدعی نے بیان کیا ہے کہ اس اطلاع پر وہ جائے وقوعہ پر پہنچے، جہاں معلوم ہوا کہ بیس پچیس لوگوں نے سور کو پکڑ کر اس پر پالتو شکاری کتے چھوڑے جنھوں نے اسے مار کر دیا۔

سندھ میں سور پر کتے چھوڑنے پر بے رحمی ایکٹ کے تحت مقدمہ درج

پاکستان کے صوبہ سندھ میں ایک جنگلی سور کو باندھ کر اس پر کتے چھوڑنے اور اس کے نتیجے میں اس کی ہلاکت کا مقدمہ درج کر لیا گیا ہے۔ اس واقعے کی ویڈیو گذشتہ دو روز سے سوشل میڈیا پر وائرل ہے۔

زیریں سندھ کے ضلع بدین میں نندو پولیس نے ایک مقدمہ درج کیا ہے، جس میں اے ایس آئی فتح محمد نے مؤقف اختیار کیا ہے کہ وہ تھانے پر موجود تھا جب اس نے یہ وائرل ویڈیو دیکھی۔ ان کے مطابق 27 جنوری کو بوقت نو بجے حسین بجیر گاؤں کے قریب جھاڑیوں سے علی بھرگڑی، قاسم ملاح، سجاد علی بھرگڑی، حنیف بجیر، پرویز شاہ اور رجب کھوسو سمیت دیگر نے جنگل میں سے ایک جنگلی سور کو پکڑا۔ اس سور کے پیروں کو رسی سے باندھا اور اس پر شکار کرنے والے کتے چھوڑ دیے گئے جنھوں نے اسے شدید زخمی کر کے مار دیا۔

ایف آئی آر میں مدعی نے بیان کیا ہے کہ اس اطلاع پر وہ جائے وقوعہ پر پہنچے، جہاں معلوم ہوا کہ بیس پچیس لوگوں نے سور کو پکڑ کر اس پر پالتو شکاری کتے چھوڑے تھے۔

اس ویڈیو میں نظر آتا ہے کہ کتے کے قد جتنے سور کی پچھلی دائیں ٹانگ میں ایک رسہ ڈال کر باندھ دیا گیا ہے جبکہ چاروں اطراف میں لوگ کھڑے ہیں، جن میں بڑے اور بچے دونوں شامل ہیں۔ ویڈیو میں ایک شخص کہہ رہا ہے کہ یار مارو نہیں، ایک اور آواز آتی ہے کہ بندوق مت مارو۔

چند لمحوں کے بعد ایک بندوق بردار بھی نظر آتا ہے جبکہ اس دوران ایک کتے کو چھوڑ دیا جاتا ہے پھر وہی آواز آتی ہے کہ نہ لڑاؤ۔ مگر پھر دو کتوں کو حملے کے لیے سور پر چھوڑ دیا جاتا ہے۔

محکمہ جنگلی حیات کے ایک سینیئر افسر نے بی بی سی کو بتایا کہ بے رحمی ایکٹ کے تحت پولیس اور محکمہ جنگلی حیات دونوں ہی مقدمہ درج کرنے کا اختیار رکھتے ہیں تاہم پولیس اگر کارروائی کرتی ہے تو وہ مؤثر ہے کیونکہ اس کو سنجیدگی سے لیا جاتا ہے۔

اس واقعے سے قبل بھی کتے اور سور کی لڑائی کا ایک واقعہ سوشل میڈیا پر آیا تھا۔ یہ پوسٹ ذوالفقار قادری نامی ایک ایکٹوسٹ نے فیس بک پر شیئر کی تھی، جس میں درجنوں موٹر سائیکلیں ایک میدان میں موجود تھیں۔ انھوں نے لکھا تھا کہ یہ کوئی سیاسی جلسہ، کانفرنس نہیں بلکہ شکارپور ضلع کی تحصیل لکھی کا علاقہ وزیر آباد ہے جہاں کتے اور سور کی لڑائی کا مقابلہ ہو رہا ہے۔

محکمہ جنگلی حیات کا کہنا ہے کہ ماضی کے مقابلے میں زیادہ شعور اور آگاہی آئی ہے۔ پہلے لوگ اس کو تفریح سمجھتے تھے لیکن اب سوشل میڈیا پر شیئر کر کے اس کی مذمت کرتے ہیں۔


Summary: پولیس کے مطابق ناظم جوکھیو کو عرب شکاری کی ویڈیو فیس بک پر اپ لوڈ کرنے کی وجہ سے قتل کیا گیا اور موت کی وجہ ملزم جام اویس عرف گہرام اور دیگر ساتھیوں کا بہیمانہ تشدد تھا۔

ناظم جوکھیو قتل کیس میں پولیس چالان کے مطابق ان کی موت ’تشدد سے ہوئی‘

پولیس کے مطابق ناظم جوکھیو کو عرب شکاری کی ویڈیو فیس بک پر اپ لوڈ کرنے کی وجہ سے قتل کیا گیا۔

چالان میں بتایا گیا ہے کہ اس واقعے کی اطلاع جب ملزم جام عبدالکریم اور ان کے بھائی جام اویس عرف گہرام کو ہوئی تو انھوں نے مقتول ناظم جوکھیو کے بھائی افضل جوکھیو سے احمد جمال نامی شخص کے موبائل نمبر سے رابطہ کیا اور مذکورہ ویڈیو ڈیلیٹ کرنے، شیخ سے معافی مانگنے کے لیے دباؤ ڈالا اور جان سے مارنے کی دھمکیاں بھی دیں۔

چالان کے مطابق ملزم نیاز سالار، جو رکن قومی اسمبلی اور کیس میں نامزد ملزم جام عبدالکریم کا پی آر او ہے، نے بھی ویڈیو ڈیلیٹ کرنے کے لیے رابطہ کیا لیکن متوفی ناظم جوکھیو  نے ایک اور ویڈیو فیس بک پر شیئر کی جس میں ملزمان کی جانب سے دباو ڈالے جانے کا تذکرہ کیا۔

پولیس چالان کے مطابق جام ہاؤس پہنچنے پر جام عبدالکریم  نے متوفی ناظم جوکھیو کو تھپڑ مارے اور موبائل فون سے واقعہ کی ویڈیوز ڈیلیٹ کر دیں۔ اس کے بعد ناظم جوکھیو کو میر علی اور حیدر علی کے حوالے کر دیا گیا جنھوں نے ناظم جوکھیو کو گارڈ روم میں قید کر دیا۔

پولیس کے مطابق جام عبدالکریم بھی جام ہاؤس سے روانہ ہوئے تو ان کے چھوٹے بھائی اور رکن صوبائی اسمبلی سندھ ملزم جام اویس عرف گہرام گارڈ روم میں گھسے جہاں انھوں  نے ناظم جوکھیو پر خود اور گارڈز کے ذریعے ڈنڈوں، لاتوں اور مکوں سے تشدد کیا اور پھر انھیں زخمی حالت میں وہیں چھوڑ دیا گیا۔

اگلی صبح جب جام عبدالکریم کو ناظم جوکھیو کی موت کا علم ہوا تو سب سے پہلے نیاز سالار اور بعد میں سلیم سالار کو بتایا گیا۔ سلیم سالار کے ذریعے ناظم جوکھیو کے بھائی افضل جوکھیو اور ان کے ماموں در محمد کو جام ہاؤس گاڑی پر بلوایا گیا جہاں انہیں بھی ناظم کی موت کی اطلاع دی گئی۔

اس دوران جام عبدالکریم  نے اپنے ملازم ملزم معراج کے ذریعے پولیس کو وقوعہ کی اطلاع  کروائی اور یہ ظاہر کیا گیا کہ ایک جھگڑے کے دوران متوفی ناظم جوکھیو کی موت ہو گئی ہے۔

پولیس کے مطابق اب تک کی تفتیش میں ناظم الدین جوکھیو کو اس کے گھر گاؤں آچار سالار سے اغوا کرنے اور اعانت جرم کی کوئی شہادت نہیں پائی گئی لہذا دفعہ 365,109 پی پی سی  کو غیر متعلقہ ہونے کے سبب خارج کیا جاتا ہے۔

پولیس چالان کے مطابق متوفی ناظم الدین جوکھیو کو عربی شیخ کے ساتھ تلخ کلامی کرنے اور اس کی ویڈیو سوشل میڈیا پر وائرل کرنے  کی وجہ سے قتل کیا گیا جس میں ملزمان جام عبدالکریم، جام اویس عرف گہرام، میر علی جوکھیو، حیدر علی خاصخیلی  اور نیاز سالار ملوث پائے گئے ہیں۔


Summary: کراچی میں گھر کے باہر ماں اور بہن کو ڈکیتی سے بچانے کی کوشش میں قتل ہونے والے شاہ رخ نے قتل سے صرف چند دن قبل ہی پسند کی شادی کی تھی۔ قاتل پولیس اہلکار تھا جو اس سے قبل بھی ڈکیتی کے الزامات کے باوجود سپیشل انوسٹی گیشن یونٹ میں تعنیات تھا۔

’ایک دن پہلے ولیمہ ہوا، ہنی مون پر جانا تھا مگر قاتل نے اس کی مہلت ہی نہ دی‘

’قتل سے فقط چند روز قبل ہی پسند کی شادی کی تھی۔ ایک دن پہلے ولیمہ ہوا تھا۔ دلہا دلہن کو گھومنے جانا تھا لیکن اس کی نہ مہلت ملی اور نہ ہی نوبت آئی۔۔۔ کاش میں گھر کی گھنٹی ہی نہ بجاتی۔۔۔ کاش وہ چند لمحوں بعد گیٹ کھولتا۔۔۔ طلائی چوڑیوں کی تو اتنی قیمت بھی نہیں تھی جن کے لیے وہ اپنی جان پر کھیل گیا۔۔۔’

یہ کہنا ہے کراچی میں واقع اپنے گھر کے باہر اپنی والدہ اور بہن کو ڈکیتی سے بچانے کی کوشش میں قتل ہونے والے شاہ رُخ کے گھر والوں کا۔

شاہ رخ کی بہن نازیہ طارق کہتی ہیں کہ جب لٹیرا اُن سے چوڑیاں مانگ رہا تھا تو ’میں نہیں ڈری، سوچا کہ سب کچھ حوالے کر کے جان چھڑاتی ہوں۔ مگر جب شاہ رخ گیٹ سے باہر نکلا تو میں اس وقت ہی ڈر گئی۔ میں لیڑے سے کہنے لگی کہ جلدی جلدی چوڑیاں لو اور دفع ہو جاؤ، مگر اسی دوران شاہ رخ نے اس پر چھلانگ لگائی جس پر اُس نے فائر کر دیا۔’

جہانزیب خان کہتے ہیں کہ ’ہمیں شادی سے پہلے ہی اندازہ ہو گیا تھا کہ ہماری ہونے والی بھابھی بھی شاہ رخ سے بہت محبت کرتی تھیں۔ شادی کے بعد وہ دونوں بہت خوش تھے۔ انھیں بس ایک دوسرے کے لیے وقت چاہیے تھا۔ ہمارا خیال تھا کہ ولیمہ، جو کہ واردات سے ایک روز پہلے ہوا تھا، کے بعد ان کو کہیں گھومنے پھرنے جانا چاہیے مگر اس کی نوبت ہی نہیں آئی۔‘

’ہم نے ملزم کے ساتھی جو کہ واردات میں شریک نہیں تھا کو اپنی حراست میں لے کر پوچھ گچھ شروع کی تو اس نے ملزم کی شناخت کے بارے میں بتایا اور یہ بھی بتایا کہ ملزم ایک پولیس والا ہے۔ اس نے ہمیں بتایا کہ ملزم کا ایک اور دوست ہسپتال میں ملازمت کرتا ہے اور وہ اس سے ملنے اکثر جاتا ہے۔’

عارف عزیز کے مطابق ملزم کے ہسپتال میں کام کرنے والے دوست کو اعتماد میں لیا گیا اور اس ہسپتال میں پولیس کی نفری تعنیات کی گئی تھی۔ ’اسی طرح ملزم کے دوست کو بھی اعتماد میں لیا گیا کہ جب ملزم اس سے ملنے آئے تو وہ ہمیں اطلاع کریں۔’

موقع پر تعنیات پولیس نفری نے جب ملزم کو دیکھا تو اس کو گرفتار کرنے کی کوشش کی۔ اس کوشش کے دوران ملزم نے اپنا پستول پولیس والوں پر تان لیا تھا۔ اس دوران وہ ہسپتال سے نکل کر فرار ہونے کی کوشش کرنے میں اپنی کار تک پہنچا جسے پہلے ہی سادہ کپڑوں میں موجود پولیس نے اپنے گھیرے میں لیا رکھا۔


Summary: سندھ کے قوم پرست رہنما جی ایم سید سابق وزیراعظم ذوالفقار علی بھٹو کو سندھ کا اثاثہ مگر ایک تنگ دل شخصیت جبکہ سابق صدر اور فوجی آمر جنرل ضیاالحق کو اپنا محسن سمجھتے تھے۔

جی ایم سید کے بھٹو اور ضیا کے بارے میں کیا خیالات تھے؟

سندھ کے قوم پرست رہنما جی ایم سید کا شمار پاکستان کے بانیوں میں ہوتا ہے۔ انھوں نے ہی سندھ اسمبلی میں قیام پاکستان کی قرارداد پیش کی تھی جس نے آگے چل کے اس مطالبے کو قانونی اور آئینی جواز فراہم کیا تھا۔

جی ایم سید آج ٹھیک 118 برس قبل یعنی 17 جنوری 1904 کو پیدا ہوئے تھے۔ جب وہ حیات تھے تو صوبہ سندھ کے محکمۂ سندھیالوجی نے ان کی ذاتی زندگی اور تجربات کے بارے میں ان کا ایک انٹرویو کیا تھا۔

اسی انٹرویو میں جی ایم سید نے جنرل ضیاالحق اور ذوالفقار علی بھٹو کی شخصیات کا موازنہ بھی کیا۔

وہ سابق وزیراعظم ذوالفقار علی بھٹو کو تنگ دل جبکہ سابق صدر اور فوجی آمر جنرل ضیاالحق کو اپنا محسن سمجھتے تھے۔ انھوں نے جنرل ضیاالحق کا شمار گذشتہ 250 برس میں گزرنے والے پنجاب کے اہم رہنماؤں میں کیا تھا۔

جی ایم سید کا کہنا تھا کہ جنرل ضیاالحق ان کے مخالف تھے لیکن اس کے باوجود جب انھوں نے ٹیلی گرام بھیجا کہ انھیں پشتون رہنما خان غفار خان کی عیادت کی اجازت دی جائے تو 20 دن کے بعد اجازت مل گئی۔

جی ایم سید کا کہنا تھا کہ پنجاب قیادت کے معاملے میں پسماندہ رہا ہے۔ ’دو، ڈھائی سو سالوں میں اس نے چار سمجھدار لوگ پیدا کیے ایک رنجیت سنگھ جس نے پورے پنجاب اور فرنٹیئر تک حکومت کی، وہ سکھ پنجابی تھا۔ دوسرا سر فضل حسین وہ وائسرائے کونسل کا رکن تھا۔ اس نے پنجابیوں کو فوج اور سیاست میں شمولیت دی اور سمجھدار پالیسی اختیار کی اور بعد میں یونینسٹ پارٹی بنائی۔‘

ذوالفقار علی بھٹو کی شخصیت پر بات کرتے ہوئے جی ایم سید انھیں سندھ کا اثاثہ مانتے تھے۔ بقول ان کے ’محمد علی جناح نے 23 برسوں میں جو رتبہ حاصل کیا وہ اس نے سات سالوں میں حاصل کر لیا۔ وہ بڑے دماغ والا شخص تھا لیکن سیاسی لالچ  اور اقتدار کی بھوک نے اسے مفاد پرست کر دیا۔ وہ کسی کو درست پہچان نہیں سکا ورنہ ہمارا بڑا اثاثہ تھا۔‘

وہ 1973 کے آئین کو سندھ کے خلاف سمجھتے تھے جبکہ ایم آر ڈی اس کی بحالی کی بات کر رہی تھی۔ اپنے انٹرویو میں ان کا کہنا تھا کہ ’ایم آر ڈی پنجاب کی جماعت ہے جس کا سربراہ نوابزادہ نصراللہ خان ہے اور اس میں ٹکا خان بھی شامل ہے۔‘

سندھ میں قیام پاکستان سے قبل صرف سکھر میں مسلم ہندو فسادات ہوئے تھے۔ جی ایم سید نے مسجد منزل گاہ کے تنازع پر ہندو مسلم فسادات پر تبصرہ کرتے ہوئے کہا کہ وہ ہندو مسلم کشمکش کا نتیجہ تھا۔


Summary: جلال چانڈیو کے عروج کے دور میں اُن کی مقبولیت کا یہ عالم تھا کہ سندھ کے دیہی گھرانوں میں اُن کی دستیابی دیکھ کر بچوں کی شادی کی تاریخ طے کی جاتی تاکہ جلال ان کی شادی کی تقریب میں اپنی پرفارمنس دے سکیں۔

جلال چانڈیو، چرواہے سے گلوکار تک کا سفر: ’اُن کی دستیابی دیکھ کر شادی کی تاریخ طے کی جاتی‘

جلال چانڈیو کی وفات پر سینیئر صحافی اسحاق منگریو نے روزنامہ ’کاوش‘ میں اپنی یادداشتوں میں لکھا تھا کہ ایک شادی کی تقریب میں جلال کی محفل تھی ڈاکو آ گئے اور کہا کہ آپ لوگوں نے سُن لیا اب اُن کی باری ہے۔ جس کے بعد ڈاکو جلال چانڈیو اور اُن کے سازندوں کو اپنے ساتھ لے گئے۔

سندھ میں جلال چانڈیو جب مقبولیت کے عروج پر تھے اُس وقت جنرل ضیا الحق کی آمریت کا دور تھا اور سندھ میں احساس محرومی بڑھ چکا تھا۔ سیاسی جدوجہد، گرفتاریاں اور کوڑوں کی سزائیں عام تھیں۔

اینتھرپولوجسٹ رفیق وسان کا کہنا ہے کہ جلال چانڈیو نے خود کو سندھ کی مزاحمتی کلچر سے الگ نہیں کیا تھا، اُن کے کیسٹس میں سندھ سے محبت کے گیت شامل ہوتے جیسے استاد بخاری کا گیت تھا ’ہم سپاہی سندھ کے‘ یا ذوالفقار علی بھٹو پر ’بھلائے سے بھی بھلائی نہیں جائے گی تیری وفاداری‘ جلال کی مقبولیت میں کوئی ایک عنصر نہیں بلکہ متعدد عناصر تھے۔

ناز سہتو کے مطابق یہ اپنے دور کی ایک سپر ہٹ فلم تھی۔ بعض دیہی شہروں میں لوگ بستر لے کر سنیما آ جاتے کہ معلوم نہیں کب ٹکٹ ملے گا، کیونکہ ان کی فلم پر کھڑکی توڑ رش ہوتا تھا اور ٹکٹ حاصل کرنا بہت ہی مشکل۔

جلال چانڈیو کی وفات 10 جنوری 2001 کو ہوئی۔ اُن کے سفر آخر پر بھی ’کھڑکی توڑ‘ رش تھا کیونکہ ہزاروں ان کے آخری دیدار کے لیے امنڈ آئے۔ اس موقع پر پولیس کو لاٹھی چارج کا سہارا لینا پڑا تھا جس میں کچھ لوگ زخمی بھی ہوئے۔

صادق آباد کے نوجوان فقیر رجب علی داؤد پوٹہ بتاتے ہیں کہ انھوں نے بچپن میں ٹریکٹر پر یہ گیت سُنا تھا جو ان کے علاقے میں کافی مقبول تھا، وہ اس کو گنگناتے تھے، اُن کا ایک دوست ایک مرتبہ ساؤنڈ سسٹم سیٹ کر رہا تھا اس نے کہا کہ کچھ بھی گاؤ۔ انھوں نے یہ کلام گایا جس کے 30 سیکنڈ ریکارڈ کیے اور یہ ٹک ٹاک پر وائرل ہو گیا، جس کے بعد انھوں نے یہ پورا گیت گایا اور یوں جلال کے اس گیت نے ایک شناخت دی۔

اُن کا کہنا ہے کہ جلال چانڈیو ایک عوامی گلوکار تھا جس کو ہر طبقے کے لوگ سُنتے تھے اور یونیورسٹیوں سے لے کر مزدور طبقے تک سب پسند کرتے تھے، اس کی تعلیم نہیں تھی لیکن اس کو شاعری زبانی یاد رہتی یہ اس کی کمنٹمنٹ تھی۔

’اپنی دھرتی سے دور بیھٹے ہیں، اس لیے میلے اور ملاکھڑوں میں شرکت نہیں کر سکتے۔ یوں خیال آیا کہ جلال کا ورچوئل میلہ لگائیں جس میں دوست احباب جلال کے قصے کہانیاں شیئر کریں اور اس کے گیت سنائیں۔ اس طرح یکم جنوری سے یہ سلسلہ شروع کیا جو دس جنوری کو جلال کی برسی کے روز تک جاری رہے گا۔‘


Summary: پاکستان کے ضلع تھرپارکر کی ایک مقامی عدالت نے پاکستان فوج کے ذیلی ادارے ایف ڈبلیو او اور ایک نجی کمپنی کو ننگرپارکر میں کارونجھر پہاڑ کی کٹائی سے روک دیا ہے۔ عدالت نے کہا کہ کارونجھر کو کاٹنے کا مطلب ایک ایسی مرغی کو مارنا ہے جو سونے کا نہیں بلکہ ہیرے کا انڈا دیتی ہے

تھر کا خوبصورت، تاریخی نشانیوں والا پہاڑ: ایف ڈبلیو او کو کارونجھر کی کٹائی سے روک دیا گیا

سول جج اینڈ جوڈیشل مجسٹریٹ ننگرپارکر کرم علی شاھ نے مقامی اور بین الاقوامی قوانین، آئین پاکستان سپریم کورٹ اور ہائی کورٹ کے فیصلوں کا حوالہ دے کر اپنا فیصلہ جاری سنایا۔ انھوں نے کہا کہ کارونجھر کو کاٹنے کا مطلب ایک ایسی مرغی کو مارنا ہے جو سونے کا نہیں بلکہ ہیرے کا انڈا دیتی ہے۔ انھوں نے فیصلے میں فیض احمد فیض کی نظم کے ایک شعر کا حوالہ بھی دیا۔

عدالت نے اپنے فیصلے میں ایف ڈبلیو او اور کوہ نور کمپنی کو مخاطب کر کے کہا کہ آپ دعوی کرتے ہیں کہ قانونی طور پر یہ عمل جاری ہے جبکہ آپ نے لیز کے معاہدے، سروے رپورٹس، حدود یا اس کی شرائط سمیت کوئی اور دستاویز ظاہر نہیں کیں اور اس کے علاوہ محکمہ ماحولیات، محمکمہ جنگلی حیات، محکمہ ثقافت اور نوادرات اور پاکستان کی وزارت دفاع کا این او سی جو کام شروع کرنے سے پہلے لازمی شرط ہے، پیش نہیں کیا۔

عدالتی فیصلے میں پہاڑ کی اہمیت کے بارے میں کہا گیا کہ کارونجھر کی کٹائی ایسے ہے جیسے سونے نہیں بلکہ ہیرے کے انڈے دینے والی مرغی کو مار دیا جائے۔

اس میں لکھا گیا ہے کہ 'یہ صرف پہاڑ نہیں بلکہ اجتماعی ذریعہ ہے۔۔۔ یہ پہاڑی سلسلہ ایک ہی وقت میں سیاحت، ثقافت، ورثے، مذہبی لگاؤ، آبپاشی، زراعت، دفاع، معاش، تحفظِ جنگلی زندگی، ہریالی سے بھرا جنگل اور بہت کچھ ہے۔ پہاڑ کو کاٹنے کا مطلب ننگرپارکر کے لوگوں کی زندگی کے تمام ذرائع کو کاٹنا ہے۔۔۔'

سندھ حکومت ہی کے ادارے سندھ وائلڈ لائف ڈپارٹمنٹ سے وابستہ میر اعجاز تالپور نے واضح کیا کہ کارونجھر کا پہاڑی سلسلہ بلکہ پورا ننگر پارکر کا علاقہ وائلڈ لائف سینکچری ’رن آف کچھ‘ کا حصہ ہے جو عالمی تحفظ یافتہ آب گاہ رامسر سائٹ بھی ہے جس کے معاہدے ’رامسر کنونشن‘ کا پاکستان بھی توثیق کنندہ ہے۔ میر اعجاز تالپور کا یہ بھی کہنا ہے کہ کارونجھر سے پتھر کاٹنے کی لیز مائنز اینڈ منرل ڈپارٹمنٹ آف سندھ نے دی ہے جو غیر قانونی ہے۔ ’ہم نے اس ادارے کو خط لکھا ہے کہ وہ اسے کینسل کرے کیونکہ اگر یہ عمل جاری رہا تو پہاڑی جنگلی حیات اس علاقے سے نقل مکانی کر جائے گی۔‘


Summary: وفاقی حکومت نے نومبر میں کراچی کے میمن گوٹھ میں تشدد کے بعد قتل ہونے والے ناظم جوکھیو کے کیس میں مشترکہ تحقیقاتی ٹیم قائم کرنے کا اعلان کیا ہے۔ وفاقی وزیر اطلاعات و نشریات فواد چوہدری نے وفاقی کابینہ کے اجلاس میں کیے گئے فیصلوں پر بریفنگ دیتے ہوئے کہا کہ اس مشترکہ تحقیقاتی کمیٹی میں ایف آئی اے، سول اور عسکری فورسز کے نمائندے شامل ہوں گے۔

وفاقی حکومت کا ناظم جوکھیو قتل کیس میں مشترکہ تحقیقاتی ٹیم قائم کرنے کا اعلان

وفاقی وزیر اطلاعات و نشریات فواد چوہدری نے منگل کو وفاقی کابینہ کے اجلاس میں کیے گئے فیصلوں پر بریفنگ دیتے ہوئے اس جے آئی ٹی کے قیام کا اعلان کیا۔

ان کا کہنا تھا کہ اس مشترکہ تحقیقاتی کمیٹی میں ایف آئی اے، سول اور عسکری فورسز کے نمائندے شامل ہوں گے۔

انھوں نے سندھ حکومت پر الزام لگاتے ہوئے کہا کہ ’ناظم جوکھیو کے قاتلوں کو بچانے کے لیے کیا کیا نہیں کیا گیا، کرمنل تحقیقات کو مکمل طور پر کمپرو مائز کیا گیا اور یہ صورتحال ناقابل قبول ہے اور وفاقی حکومت کو اس کیس سے متعلق تحقیقات پر تحفظات ہیں۔‘

ان کا کہنا تھا کہ اس کو مدنظر رکھتے ہوئے وفاقی حکومت نے اس کیس کے حوالے سے ایک مشترکہ تحقیقاتی کمیٹی بنانے کی منظوری دی ہے۔

اس سے قبل ناظم جوکھیو کے ورثا اور وکلا نے ملیر پولیس پر عدم اعتماد کا اظہار کرتے ہوئے مقدمے کی آزادانہ تفتیش کے لیے مشترکہ تحقیقاتی ٹیم (جے آئی ٹی) بنانے کی درخواست کی تھی۔

افضل جوکھیو کے وکیل مظفر جونیجو نے بی بی سی کو بتایا تھا کہ ناظم کے قتل کی جو ایف آئی آر درج کی گئی وہ مدعی کے پہنچنے سے قبل اس کے بیان کو بنیاد بنا کر دائر کی گئی تھی۔ وکیل نے دعویٰ کیا ہے کہ مدعی نے جب کہا کہ انھیں پڑھنے تو دیں تو اس کو کہا گیا کہ آپ کو کاربن کاپی دیتے ہیں گھبرائیں نہ آپ کے ساتھ انصاف ہو گا۔

گذشتہ ماہ مدعی کے وکیل نے بتایا تھا کہ ’پولیس نے پانچ ملزمان کے نام شامل کیے ہیں۔ جو حقائق تھے یا پوری کہانی تھی، وہ بھی ایف آئی آر میں ادھوری ہی لکھی گئی ہے، جو مرکزی ملزم ہے جام کریم بجار اس کا نام بھی شامل نہیں کیا گیا تھا، ایف آئی آر میں اور جو جائے وقوعہ بتائی گئی تھی وہ جام ہاؤس کے باہر کی بتائی گئی تھی جبکہ ہلاکت تو جام ہاؤس کے اندر ہوئی تھی۔‘

’ایف آئی آر کے فوری بعد یا واقعہ کے چند گھنٹوں کے بعد موقعہ واردات کا معائنہ ہوتا ہے لیکن چار روز کے بعد معائنہ کرایا گیا۔ اس موقع پر صرف دو افسران موجود تھے جبکہ ڈنڈوں کی ریکوری پہلے ہی دکھا دی گئی، ہمیں اعتماد نہیں ہے کہ یہ واقعی وہی ڈنڈے ہیں جن سے تشدد کیا گیا یا کہیں اور سے لائے گئے ہیں۔‘


Summary: بے نظیر بھٹو کی 14 ویں برسی کے موقع پر گڑھی خدا بخش میں جلسے سے خطاب کرتے ہوئے بلاول بھٹو نے کہا کہ ’آج پاکستان میں جمہوریت بس نام کی رہ گئی ہے، نہ اس میں بولنے کی آزادی ہے، نہ جینے کی آزادی ہے، نہ سانس لینے کی آزادی ہے‘۔

5 جنوری سے لاہور سے حکومت کے خاتمے کی کہانی شروع ہوگی: بلاول بھٹو

اپنی والدہ اور پاکستان کی دو بار سابق وزیر اعظم بے نظیر بھٹو کی 14 ویں برسی کے موقع پر گڑھی خدا بخش میں جلسے سے خطاب کرتے ہوئے بلاول بھٹو نے کہا کہ ’ہم کٹھ پتلی کے خلاف شانہ بشانہ جدوجہد کریں گے، اس کٹھ پتلی کے خلاف وار کرنے کا وقت آ چکا ہے اور پانچ جنوری کو لاہور میں اس حکومت کے خاتمے کی کہانی شروع ہو گی جہاں پیپلز پارٹی کی بنیاد رکھی گئی تھی‘۔

بلاول بھٹو نے کہا کہ ’آج آپ نے تبصرہ نگاروں اور کالم نگاروں سے ڈیل ڈیل کی باتیں سنی ہوں گی لیکن یہ وہی شکلیں اور قلم ہیں جو 27 دسمبر 2007 کی صبح بے نظیر بھٹو پر الزام لگا رہے تھے کہ شہید بے نظیر ڈیل کر رہی تھی، پاکستان پیپلز پارٹی ڈیل کی سیاست پر یقین نہیں رکھتی بلکہ صرف عوام پر بھروسہ کرتی ہے، جو چھپ چھپ کر ڈیل کی سیاست کرتے ہیں ان کے پاس گڑھی خدا بخش جیسا شہیدوں کا قبرستان نہیں ہوتا‘۔

پیپلز پارٹی کے چیئرمین نے کہا کہ اس ملک میں کبھی آر او الیکشن تو کبھی آر ٹی ایس کا الیکشن کرایا گیا، کبھی کسی چوہدری تو کبھی کسی نثار کو استعمال کیا گیا اور جمہوریت پر حملے ہوتے رہے، جمہوریت کو نقصان پہنچایا جاتا رہا اور عوام کے ووٹ پر ڈاکا مارا گیا اور پاکستان کے عوام سے جمہوریت چھینی گئی۔

بلاول بھٹو نے کہا کہ ’آج پاکستان میں جمہوریت بس نام کی رہ گئی ہے، نہ اس میں بولنے کی آزادی ہے، نہ جینے کی آزادی ہے، نہ سانس لینے کی آزادی ہے، شہید بی بی آپ کا پاکستان تو معاشی طور پر بھی نقصان میں ہے اور غریب عوام لاوارث ہیں‘۔

بلاول کے مطابق ’ملک بھر کے عوام کے مسائل میں اضافہ ہو رہا ہے کیونکہ خان صاحب کی حکومت نہ جمہوریت پر یقین رکھتی ہے، نہ صوبائی خودمختاری پر یقین رکھتی ہے نہ عوام کی آزادی اور خوشحالی پر یقین رکھتی ہے‘۔

بلاول بھٹو نے کہا کہ آج ہمارے شہدا اور اے پی ایس کے بچوں کے خون پر سودا کیا جا رہا ہے، ہمارے افسران اور پولیس اہلکاروں کے خون سے سودا کیا جا رہا ہے، انہی دہشت گردوں کے سامنے صدر پاکستان اور وزیراعظم جھک چکے ہیں، وہ ڈیل کی بھیک مانگ رہے ہیں۔

آصف زرداری نے جلسے سے خطاب کرتے ہوئے کہا کہ ’جو وعدہ میں نے بی بی صاحبہ سے کیا تھا وہ میں آہستہ آہستہ پورا کر رہا ہوں‘۔ آصف زرداری کے مطابق ’وہ وقت دور نہیں جب آپ کی حکومت دوبارہ آئے گی، آپ کی تقدیر بلاول بدلے گا، بلاول غریبوں کی تقدیر بدلے گا‘۔


Summary: پاکستان میں حالیہ مردم شماری کے نتائج کے مطابق عمرکوٹ ضلع میں ہندو آبادی اکثریت میں ہے۔ 10 لاکھ 73 ہزار آبادی والے ضلع عمر کوٹ میں ہندوؤں کی آبادی لگ بھگ 52 فیصد ہے، اس کے باوجود منتخب ایوانوں میں اس ضلع سے کوئی بھی ہندو رکن اسمبلی منتخب نہیں ہوا ہے۔

عمرکوٹ: پاکستان کا واحد ہندو اکثریتی ضلع جہاں محرومیوں کے ڈیرے ہیں

کراچی سے مٹھی تک سڑک کی تعمیر سے قبل یہ شہر اہم تجارتی سرگرمیوں کا مرکز ہوتا تھا اور اس کو ’تھر کا گیٹ وے‘ کہا جاتا تھا، موجودہ وقت بھی خوراک سمیت عام ضرورت کی اشیا تھر میں عمرکوٹ سے ہی جاتی ہے۔ یاد رہے کہ عمرکوٹ کے بعد تھر دوسرا بڑا ضلع ہے جہاں ہندو آبادی کُل آبادی کا لگ بھگ 40 فیصد ہے۔

عمرکوٹ کی معشیت کا تمام تر دارد مدار زراعت پر ہے۔ زمینداروں کی اکثریت مسلمانوں کی ہے جبکہ کسان 80 فیصد ہندو دلت کمیونٹی سے تعلق رکھتے ہیں۔ شہروں میں دکانداروں کی اکثریت اپر کاسٹ ہندوؤں کی ہے، صرافہ، کھاد و بیج کی دکانوں پر اُن کی ہی گرفت ہے۔

’یہاں کی جو نمائندگی ہے، وہ حقیقی نہیں ہے۔ یہاں 98 فیصد ہندو برادری ووٹ ڈالتی ہیں جبکہ مسلمانوں کی شرح کم ہوتی ہے، خاص طور پر خواتین گھروں سے نہیں نکلتیں یا کوئی اپر کلاس ہیں تو وہ خواتین ووٹ نہیں دینے آتیں، اقلیتی خواتین کی اکثریت ووٹ دیتی ہیں۔‘

لال چند مالھی کا تعلق عمرکوٹ سے ہے اور وہ مخصوص نشست پر تحریک انصاف کے رکن قومی اسمبلی ہیں۔ اُن کے مطابق ہندو آبادی اکثریت میں ہونے کے باوجود سیاسی جماعتیں زیادہ تر اقلیتوں کو عام نشستوں پر نامزد نہیں کرتی ہیں۔

رکن قومی اسمبلی لال مالھی کہتے ہیں کہ سرکاری ملازمتوں کا ہمارے معاشرے میں سیاست سے ایک گہرا تعلق ہے۔ ’اگر کہیں آپ کی نمائندگی نہیں تو کوٹہ اور طرفداری تو چھوڑیں میرٹ پر بھی ملازمت نہیں ملتی۔ اس وجہ سے اقلیتی برادری اکثر اچھی ملازمت حاصل کرنے سے محروم رہتے ہیں۔‘

میوا رام پرمار سماجی کارکن ہیں اور ہندو کمیونٹی میں تعلیم کے فروغ کے لیے کام کرتے ہیں، ان کا کہنا ہے کہ ملازمت کا تعلق تعلیم سے ہی ہے اگر تعلیم نہیں ہو گی تو سرکاری یا نجی شعبے میں ملازمت نہیں ملے گی۔ اقلیتوں کی اکثریت شیڈول کاسٹ ہے وہ غربت کی زندگی گزار رہے ہیں، تعلیم اور اعلیٰ تعلیم کا تو وہ خواب بھی نہیں دیکھ سکتے لہذا معاشی صورتحال اس میں رکاوٹ بن رہی ہے۔

’یہاں ہندو آبادی اکثریت میں ہے لیکن ان کا منتخب نمائندہ کوئی نہیں ہے جبکہ اقلیتی مسلم آبادی کے نمائندے ہیں، چونکہ ملازمتوں میں سیاسی عمل دخل ہوتا ہے تو اس صورتحال میں اقلیتیں محروم رہ جاتی ہیں۔‘


Summary: پاکستان کے صوبہ سندھ کے دارالحکومت کراچی کے علاقے نارائن پورہ میں واقع مندر میں توڑ پھوڑ کے مقدمے میں انسدادِ دہشت گردی کی دفعات شامل کی گئی ہیں اور ملزم کو عدالت نے 28 دسمبر تک ریمانڈ پر پولیس کے حوالے کر دیا ہے۔

کراچی: مندر میں توڑ پھوڑ پر توہین مذہب کے مقدمے میں انسدادِ دہشت گردی کی دفعات شامل

کراچی میں انسدادِ دہشت گردی کی عدالت نے ہندو مندر کی بےحرمتی کے الزام میں گرفتار ملزم کو 28 دسمبر تک ریمانڈ پر پولیس کے حوالے کر دیا ہے۔

منگل کو عیدگاہ پولیس نے ملزم کو پہلے جوڈیشل مجسٹریٹ کی عدالت میں پیش کرکے جسمانی ریمانڈ کی درخواست کی جہاں پر سرکاری وکیل نے موقف اختیار کیا کہ اقلیتی برادری کی عبادت گاہ پر حملہ دہشتگردی کے زمرے میں آتا ہے، جس پر عدالت نے ملزم کا ریمانڈ انسداد دہشت گردی کی عدالت سے لینے کی ہدایت کی تھی۔

مندر کی بےحرمتی کا واقعہ کراچی کے علاقے نارائن پورہ میں پیر کی شام پیش آیا تھا جہاں ایک شخص نے مندر میں توڑ پھوڑ کی تھی۔ علاقے کے مکینوں نے اس شخص کو پکڑ کے پولیس کے حوالے کیا تھا۔

کراچی میں بی بی سی کے نامہ نگار ریاض سہیل کے مطابق نارائن پورہ میں ہندو کمیونٹی کی جانب سے اس واقعے پر دھرنا بھی دیا گیا اور منگل کو صوبائی وزیر اقلیتی امور گیان چند ایسرانی نے موقع پر پہنچ کر مظاہرین کو انصاف کی یقین دہانی کرائی اور بتایا کہ واقعے میں ملوث ملزم گرفتار ہو چکا ہے اور مقدمے میں دہشت گردی ایکٹ کی دفعات شامل کی گئی ہیں۔

ان کا کہنا تھا کہ سندھ حکومت اس مقدمے کی کارروائی پر نظر رکھے گی اور ملزم کو سخت سے سخت سزا دلوائی جائے گی۔

ایف آئی آر میں مکیش کمار کی جانب سے مؤقف اختیار کیا گیا ہے کہ ان کی اہلیہ جوگ مایا نامی مندر میں پوجا کرنے گئی تھیں کہ اچانک سوا آٹھ بجے کے قریب ایک ہتھوڑا بردار شخص مندر میں داخل ہوا اور وہاں رکھی ہوئی جوگ مایا مورتی کے سر پر ہتھوڑا مارا جس پر ان کی بیوی نے شور مچایا اور اسے سن کر وہ خود اور محلے کے لوگ مندر میں آئے اور اس شخص کو مورتی پر ہتھوڑا مارتے ہوئے پکڑ لیا۔

مدعی کے مطابق علاقے کی پولیس بھی اس دوران موقع پر آ گئی اور اس شخص کو اپنے تحویل میں لے لیا۔ پولیس نے اس شخص کے خلاف توہینِ مذہب کا مقدمہ درج کر لیا ہے۔

کراچی میں بی بی سی کے نامہ نگار ریاض سہیل کے مطابق مقامی لوگ عمارتیں توڑنے میں استعمال ہونے والا ایک بڑا ہتھوڑا لے کر تھانے پہنچے جہاں انھوں نے احتجاج بھی کیا اور پولیس کو بتایا کہ وہ یہ ہتھوڑا دینے آئے ہیں، پولیس حکام نے انھیں انصاف کی یقین دہانی کرائی جس کے بعد وہ منتشر ہو گئے۔

پاکستان کے قومی اقلیتی کمیشن کے چیئرمین چیلا رام کیولانی کا کہنا ہے کہ حالیہ واقعہ تمام اقلیتی برادری میں خوف اور دکھ  کا سبب بنا ہے، اس طرح کے واقعات پاکستان میں مذہبی ہم آہنگی کو نقصان پہنچاتے ہیں۔ ایک بیان میں چیلا رام نے کہا کہ ’جب تک ملوث افراد کو سزا نہیں ہو گی ایسے واقعات کو روکا نہیں جا سکتا۔‘


Summary: پولیس حکام کے مطابق دھماکہ بظاہر بینک کے نیچے سے گزرنے والے نالے میں گیس بھر جانے کے باعث ہوا ہے تاہم اُن کے مطابق بم ڈسپوزل سکواڈ ہی اس کی حقیقی وجہ کا تعین کر سکے گا۔

کراچی: شیر شاہ کے علاقے میں دھماکے سے کم از کم 14 افراد ہلاک

کراچی میں شیر شاہ کے علاقے میں ایک نجی بینک کی برانچ میں دھماکے کے نتیجے میں 14 افراد ہلاک اور متعدد زخمی ہو گئے ہیں۔

کراچی پولیس کے سربراہ ایڈیشنل آئی جی غلام نبی میمن کے مطابق دھماکہ بظاہر بینک کے نیچے سے گزرنے والے نالے میں گیس بھر جانے کے باعث ہوا ہے تاہم اُنھوں نے کہا کہ بم ڈسپوزل سکواڈ ہی اس کی حقیقی وجہ کا تعین کر سکے گا۔

صوبائی وزیر صحت عذرا پیچوہو کے مطابق اس واقعے میں اب تک 14 افراد ہلاک ہوچکے ہیں۔ انھوں نے کہا کہ یہ ایک بڑا سانحہ ہوا ہے۔

ہلاک شدگان اور زخمیوں کو کراچی کے سول ہسپتال میں ٹراما سینٹر اور جناح ہسپتال منتقل کیا جا رہا ہے۔

وزیرِ اعلیٰ سندھ مراد علی شاہ نے کمشنر کراچی کو اس معاملے کی تحقیقات کرنے کا حکم دیا ہے جبکہ وزیرِ صحت سندھ ڈاکٹر عذرا پیچوہو کی ہدایت پر ٹراما سینٹر اور جناح ہسپتال میں ایمرجنسی نافذ کر دی گئی۔

وزیر صحت کی جانب سے جاری بیان کے مطابق 12 افراد کی لاشیں ٹراما سینٹر میں آئی ہیں، 2 لاشیں راستے میں ہیں اور 11 لاشوں کی شناخت ہوچکی ہے۔

دو زخمیوں کی حالت تشویشناک بتائی گئی ہے جن میں سے ایک وینٹیلیٹر پر ہے اورایک آئی سی یو میں ہے۔

شیر شاہ دھماکے میں حکمران جماعت پی ٹی آئی کے رکن قومی اسمبلی عالمگیر خان کے والد بھی ہلاک ہو گئے ہیں۔

وزیرِ بلدیات سندھ ناصر حسین شاہ نے جائے وقوعہ پر میڈیا سے گفتگو کرتے ہوئے کہا کہ حکام اس وقت ریسکیو پر توجہ دے رہے ہیں تاہم ذمہ داروں کے خلاف کارروائی کی جائے گی۔


Summary: پاکستان کے سب سے بڑے شہر اور معاشی ہب میں عوام کے لیے ٹرانسپورٹ کا نظام گذشتہ کئی دہائیوں سے دگرگوں حالت میں ہے۔ کراچی کے ٹرانسپورٹ کے مسائل حل کرنے کے لیے وفاقی اور صوبائی حکومت نے بس ریپڈ ٹرانسپورٹ منصوبے کا آغاز کیا جس کو کراچی بریز کا نام دیا گیا ہے۔ لیکن کیا گرین لائن بس سروس کراچی کے شہریوں کی زندگی میں آسانی لائے گی؟

گرین لائن کراچی کے شہریوں کی زندگی میں کتنی آسانی پیدا کرے گی؟

لیکن پاکستان کے سب سے بڑے شہر اور معاشی حب میں عوام کے لیے ٹرانسپورٹ کا نظام گزشتہ کئی دہائیوں سے دگرگوں حالت میں ہے۔ ملازمت کےلیے جانا ہو یا تفریح کے لیے، مارکیٹ تک پہنچنا ہو یا سکول، کراچی میں عام آدمی کا سفر انگریزی زبان کا لفظ بن جاتا ہے۔

پبلک ٹرانسپورٹ کے فقدان کی وجہ سے یہاں آمدورفت کے لیے موٹر سائیکل، رکشہ، چنگچی، کار اور ٹیکسی کا استعمال عام ہے۔ پھر بھی عوام کی ایک بڑی تعداد ہے جو بس میں سفر کرتی ہے، جن کی تعداد محدود اور حالت خستہ ہو چکی ہے۔

بس کا سفر خاص طور پر خواتین اور طالبات کے لیے سہولت سے زیادہ پریشانی کا سبب بنتا ہے۔ گذشتہ دنوں کراچی میں ایک ویڈیو وائرل ہوئی جس میں ایک کوچ ڈرائیور کو ایک طالبہ سے بد اخلاقی کرتے دیکھا گیا۔

پبلک ٹرانسپورٹ کے معاملے میں کراچی شاید پاکستان کا سب سے بدقسمت شہر ہے۔ اسلام آباد، راولپنڈی، لاہور، پشاور حتی کہ ملتان تک میں میٹرو بس سروس رواں نظر آتی ہے لیکن کراچی میں پانچ بار ماس ٹرانزٹ منصوبوں کا اعلان صرف اعلان کی حد تک ہی رہا۔

کراچی کی ٹرانسپورٹ کے مسائل حل کرنے کے لیے وفاقی اور صوبائی حکومت نے بس ریپڈ ٹرانسپورٹ منصوبے کا آغاز کیا جس کو کراچی بریز کا نام دیا گیا ہے۔

اس منصوبے کا افتتاح سابق وزیراعلیٰ سید قائم علی شاہ نے کیا تھا جس کا ٹریک تو بن چکا لیکن منصوبہ اب تک غیر فعال ہے البتہ سندھ کے وزیر ٹرانسپورٹ اویس شاہ کہتے ہیں کہ بسوں کی خریداری کے لیے وفاقی حکومت کو پیسے دے دیے گئے ہیں۔

یلو لائن روٹ کا آغاز لانڈھی سے ہوگا اور یہ ایف ٹی سی اور ریگل چوک سے ہوتی ہوئی پارکنگ پلازہ تک پہنچے گی۔ ان تمام منصوبوں میں سب سے پہلے گرین لائن کی آزمائشی سروس کا آغاز کیا جارہا ہے۔

واضح رہے کہ اسلام آباد راولپنڈی میٹرو میں بس کے اندر خواتین کی نشستوں پر مردوں کو بیٹھنے کی اجازت نہیں لیکن گرین بس منصوبے کے چیئرمین جاوید قریشی کا کہنا ہے کہ گرین لائن میں ایسا کوئی نظام نہیں ہے مرد حضرات کو خود ہی اخلاقیات کی پیروی کرتے ہوئے ان نشستوں پر بیٹھنا نہیں چاہیئے۔

وفاقی حکومت کی جانب سے بھی گرین لائن منصوبہ شروع کرنے کی تاریخیں سامنے آتی رہی ہیں۔ اس منصوبے کا افتتاح سابق وزیراعظم نواز شریف نے فروری 2016 میں کیا تھا اور اگلے دو سال میں اس کو فعال ہونا تھا۔

دوسری جانب کراچی میں گذشتہ بارشوں کے دوران سیلابی صورتحال کا سامنا رہا جس کی ایک وجہ گرین لائن کا انفراسٹرکچر بتایا گیا۔ تاہم اسد عمر کہہ چکے ہیں کہ جب یہ ڈھانچہ بن رہا تھا تو حکومت سندھ کی جانب سے کبھی کوئی شکایت نہیں کی گئی تھی۔


Summary: مسلم لیگ کے رہنماؤں کا کہنا ہے وہ صرف ایک علامتی ربن کاٹنا چاہتے تھے تاہم پی ٹی آئی کا کہنا ہے کہ منصوبہ فعال تو اُن کے دور میں ہوا ہے۔

کراچی گرین لائن پراجیکٹ کے افتتاح پر تنازع: ’کراچی کی ترقی میں ہمارا لہو بھی شامل ہو گیا ہے‘

تاہم اب کراچی میں اپنی نوعیت کا ایک منفرد واقعہ پیش آیا ہے جہاں مسلم لیگ (ن) کے رہنما گرین لائن بی آر ٹی منصوبے کا افتتاح کرنے پہنچ گئے جس کا وزیرِ اعظم عمران خان نے جمعے کو باقاعدہ افتتاح کرنا ہے۔

تب سے اب تک پاکستان میں بہت کچھ تبدیل ہو چکا ہے اور یہ منصوبہ اب پاکستان تحریکِ انصاف کے دور میں فعال ہونے جا رہا ہے۔

اس واقعے کے بارے میں بتایا جا رہا ہے کہ مسلم لیگ (ن) کے رہنماؤں کی کوشش تھی کہ وہ اس منصوبے کا علامتی طور پر افتتاح کر لیں۔

نجی ٹی وی چینل اے آر وائے نیوز کے نامہ نگار انجم وہاب نے بی بی سی سے گفتگو کرتے ہوئے بتایا کہ مسلم لیگ ن والے ایک روز قبل ہی اپنے اس منصوبے کا اعلان کر چکے تھے اور جمعے کو وزیرِ اعظم نے بھی یہاں پر آنا ہے۔

اب مسلم لیگ کے رہنماؤں کا کہنا ہے وہ صرف ایک علامتی رِبن کاٹنا چاہتے تھے اور اُن کا سٹیشن میں داخلے کا کوئی ارادہ نہیں تھا۔

انگلیوں پر آئے زخم بعد ازاں ایک پریس کانفرنس میں دکھاتے ہوئے احسن اقبال نے فخر سے کہا کہ کراچی کی ترقی اور گرین لائن کے افتتاح میں اُن کا ’خون بھی شامل ہو گیا ہے‘۔

احسن اقبال خود پر ہونے والے 'ریاستی تشدد' کے خلاف بول چکے تو محمد زبیر نے وزیرِ اعظم عمران خان کو مخاطب کرتے ہوئے کہا کہ جس پراجیکٹ کا وہ افتتاح کرنا چاہتے تھے، وہ تو ہو چکا، اب اُن کو آنے کی ضرورت نہیں ہے۔

اس کے بعد مسلم لیگ (ن) کے کارکنوں کی جانب سے فوراً ہی سوشل میڈیا پر تنقید کا سلسلہ شروع ہو گیا اور ’تھینک یو نواز شریف‘ ٹرینڈ کرتا رہا جس میں مسلم لیگ (ن) کے کارکنان جمعرات کو ہونے والے واقعے پر پی ٹی آئی کو موردِ الزام ٹھہراتے رہے۔

مگر پاکستان تحریکِ انصاف سے تعلق رکھنے والے وزیرِ منصوبہ بندی اسد عمر نے بھی گورنر سندھ عمران اسماعیل کے ساتھ ایک علیحدہ تقریب سے خطاب کرتے ہوئے کہا کہ ن لیگ دور میں صرف ٹریک کی تیاری سے آگے کچھ نہیں ہوا جبکہ بسوں کی خریداری سے لے کر پراجیکٹ کے فعال ہونے تک تمام آپریشنز پی ٹی آئی دور میں مکمل ہوئے۔

متحدہ قومی موومنٹ کے رہنما فاروق ستار بھی اگست 2016 میں رینجرز کے ساتھ ایسی ہی صورتحال کا سامنا کر چکے ہیں۔ غالباً اسی کی جانب اشارہ کرتے ہوئے اسد نامی صارف نے لکھا کہ ’فاروق بھائی آج احسن اقبال کے ساتھ ہونے والے واقعے کو دیکھ کر سوچ رہے ہوں گے جب میں ان کو بتاتا رہا کہ یہ حل نہیں تو انھوں نے مانا نہیں۔‘


Summary: سپریم کورٹ کے حکم پر سپیکرسندھ اسمبلی آغا سراج درانی نے سرینڈر کردیا جس کے بعد نیب نے انھیں احاطہ عدالت سے گرفتار کر لیا۔

نیب اثاثہ جات کیس: روپوش سپیکر سندھ اسمبلی نے سپریم کورٹ پہنچ کر گرفتاری دے دی

جمعے کو سپریم کورٹ کے حکم پر سپیکرسندھ اسمبلی آغا سراج درانی نے سرینڈر کردیا، جس کے بعد نیب نے انھیں اسلام آباد میں واقع سپریم کورٹ کی عمارت کے باہر سے گرفتار کر لیا۔ نیب حکام کے مطابق سنیچر کے روز مقامی عدالت سے آغا سراج درانی کا راہداری ریمانڈ لے کر انھیں کراچی منتقل کر دیا جائے گا۔

تقربیاً ڈیڈھ ماہ روپوش رہنے کے بعد سپیکر سندھ اسمبلی آغا سراج درانی ضمانت قبل ازگرفتاری کے لیے جمعے کو سپریم کورٹ پہنچے تو جسٹس عمر عطا بندیال کی سربراہی میں تین رکنی بینچ نے ان کی درخواست ضمانت پر سماعت کی۔ سماعت کے آغاز پر ہی عدالت  نے آغا سراج درانی کو پہلے گرفتاری دینے کی ہدایت کی۔

جسٹس منصور علی شاہ نے ریمارکس دیے کہ سندھ ہائی کورٹ سے ضمانت خارج ہونے پر ضمانت بعد از گرفتاری کیسے دی جا سکتی ہے، ابھی تک ملزم نے نیب کے سامنے سرینڈر نہیں کیا۔

انھوں نے کہا کہ ملزم نے نیب کے سامنے سرینڈر نہیں کیا، آغا سراج درانی پہلے نیب اتھارٹی کو سرینڈر کریں، تو درخواستِ ضمانت ’ٹیک اپ‘ کر لیں گے۔ اس پر وکیل نے کہا کہ ان کے مؤکل نے عدالت کے سامنے سرینڈر کر دیا ہے، ٹرائل کورٹ کے سامنے سرینڈر کرنے کی اجازت دے دیں۔

آغا سراج کے وکیل کا کہنا تھا کہ بیان حلفی دے دیتے ہیں سپریم کورٹ سے گرفتارنہ کیا جائے، خود سندھ میں گرفتاری دیں گے،  اس پر جسٹس عمر عطا بندیال نے کہا کہ ہم نیب کے امور میں مداخلت نہیں کریں گے، یہ نیب کا اپنا معاملہ ہے، گرفتاری کے معاملے میں کوئی مداخلت نہیں کریں گے۔

ضمانت کی درخواست سندھ ہائی کورٹ سے مسترد ہونے کے بعد آغا سراج درانی نے اس فیصلے کے خلاف سپریم کورٹ کا دروازہ کھٹکھٹایا تھا۔

سندھ ہائی کورٹ کے جسٹس ندیم اختر اور جسٹس اقبال کلہوڑو کے ضمانت منسوخی کے فیصلے کے بعد نیب نے آغا سراج درانی کے وارنٹ گرفتاری جاری کر رکھے تھے۔

عدالت آمد پر آغا سراج درانی نے میڈیا کے سوالوں کا جواب دینے سے گریز کیا اور کہا کہ انصاف کی امید لے کر عدالت آیا ہوں،واپسی پر میڈیا سے بات کروں گا۔

آغا سراج درانی نے عدالت سے واپسی پر صحافی مطیع اللہ جان کے گرفتاری سے متعلق سوال پر کہ کہا کہ وہ عدالت کے فیصلے پر عمل کر رہے ہیں۔

خیال رہے کہ نیب نے آغا سراج درانی، ان کی اہلیہ، بچوں، بھائی اور دیگر ملزمان پر مبینہ طور پر غیر قانونی طریقوں سے بنائے گئے ایک ارب 61 کروڑ روپے کے اثاثے رکھنے کا الزام عائد کیا تھا۔

احتساب عدالت میں آغا سراج درانی اور ان کے اہل خانہ سمیت دیگر 18 افراد کے خلاف آمدن سے زائد اثاثوں سے متعلق ریفرنس بھی دائر ہے، جس میں گذشتہ برس 30 نومبر کو ملزمان پر فرد جرم عائد کی گئی تھی۔


Summary: تلور کے شکار کو مشرق وسطیٰ کے شاہی خاندان ایک کھیل اور شوق کے طور پر دیکھتے ہیں۔ پاکستان ان شاہی خاندانوں کے اس شوق کو جاری رکھنے کے لیے ہر سال پرمِٹ جاری کرتا ہے جس میں قطر، سعودی عرب، متحدہ عرب امارات اور بحرین سے عرب شیخ پاکستان پہنچتے ہیں لیکن پاکستان ان دوروں سے کیا حاصل کرتا ہے؟

پاکستان کی خارجہ پالیسی میں تلور کے شکار کی اتنی اہمیت کیوں

اسی اور نوے کی دہائی میں بلوچستان کے پسماندہ علاقوں میں تلور کے شکار کے لیے آئے شاہی خاندان کے قافلوں پر بلوچ علیحدگی پسند گروہوں کی جانب سے حملے کیے گئے لیکن یہ پہلی بار ہے کہ صوبہ سندھ کے مختلف علاقوں میں عوام کی ایک بڑی تعداد نے احتجاج ریکارڈ کرانے کے ساتھ ساتھ تلور کے شکار پر مکمل پابندی عائد کرنے کا مطالبہ بھی کیا ہے اور اس دوران زیادہ تر سوالوں کا رُخ اسی طرف ہے کہ آخر پاکستان اپنی خارجہ پالیسی میں تلور کے شکار کو اتنی اہمیت کیوں دیتا ہے؟

اس کے بارے میں متحدہ عرب امارات میں پاکستان کے سابق سفیر نے بی بی سی کو بتایا کہ ’بات ایک کھیل یا شوق کو بطور خیر سگالی پاکستان پروموٹ کرتا ہے کیونکہ انڈیا کی طرح ہمارے پاس نائٹ کلب نہیں جہاں ہم ان خلیجی ممالک سے آئے شاہی خاندان کے ارکان کو لے جائیں۔‘

بظاہر معصوم سا لگنے والا یہ تلور خلیجی ممالک سے آنے والے عرب شیخوں کے لیے خاصی اہمیت رکھتا ہے۔ اس کے شکار کو جہاں مشرق وسطیٰ کے شاہی خاندان ایک کھیل اور شوق کے طور پر دیکھتے ہیں، وہیں یہ تاثر بھی عام ہے کہ اس کا گوشت شہوت انگیز ہوتا ہے حالانکہ اس تاثر کا کسی سائنسی تحقیق سے تعلق نہیں۔

پاکستان عرب شیخوں کے اس شوق کو جاری رکھنے کے لیے ہر سال پرمِٹ جاری کرتا ہے جس میں قطر، سعودی عرب، متحدہ عرب امارات اور بحرین سے عرب شیخ پاکستان پہنچتے ہیں۔

رواں سال اکتوبر میں بھی وزارتِ خارجہ کی طرف سے صرف ابوظہبی سے شاہی خاندان کے 11 ارکان کو پاکستان کے سندھ، پنجاب اور بلوچستان صوبوں میں شکار کے لیے پرمٹ جاری کیے گئے۔ شاہی خاندان کے یہ رکن نومبر سے فروری کے دوران پاکستان میں تلور کے شکار کے لیے آئیں گے جیسا وہ ہر سال کرتے ہیں۔

’اس میں ایک فرق واضح کرنے کی ضرورت ہے کہ اس وقت دو طریقوں سے پاکستان میں تلور کے شکار پر شاہی خاندان کے رکن آتے ہیں۔ ایک حکومت کے ذریعے دیے جانے والے دعوت ناموں پر اور دوسرا ذاتی طریقے سے وڈیروں اور دوستوں کے ساتھ روابط ہونے کی بنیاد پر۔‘

1970 کی دہائی سے باقاعدہ طور پر تلور کے شکار کے لیے خلیجی ممالک سے عرب شیخ اور حکمران خاندانوں کو بلانا شروع کر دیا تھا۔ ان دوروں کو نجی دورے کا نام دیا گیا، جسے پاکستان نے ان ممالک سے اپنے سفارتی تعلقات استوار کرنے کے لیے استعمال کیا۔

اسی سلسلے میں رواں سال فروری میں جب متحدہ عرب امارات اور ابوظہبی سے شاہی خاندان کے فرد شکار کے لیے پاکستان پہنچے تو پاکستان میں یہی چرچا رہا کہ شکار پر آئے شاہی خاندان کہ رکن پاکستان کو اسرائیل کو تسلیم کروانے کے بارے میں ضرور بات کریں گے لیکن ایسی کوئی بات منظرِ عام پر نہیں آئی۔


Summary: سندھ میں ایک میڈیکل یونیورسٹی کی طالبہ نوشین کاظمی کی ہلاکت کے بعد ابتدائی پوسٹ مارٹم رپورٹ میں موت کی وجہ رسے سے لٹکنے کے باعث سانس کا گھٹنا قرار دی گئی ہے تاہم یہ واقعہ خودکشی ہے یا قتل، اس کا تعین تفصیلی رپورٹ کے بعد ہی ممکن ہو سکے گا۔

نوشین کاظمی کی ہلاکت: ’میری بیٹی تہجد گزار تھی، وہ کیسے خودکشی کرسکتی ہے؟‘

پوسٹ مارٹم ٹیم میں شامل ایک ڈاکٹر کے مطابق لاش کے چار پانچ گھنٹے لٹکے رہنے کی وجہ سے گردن کا سائز دو تین انچ بڑھ گیا ہے۔

پولیس نے اس معاملے پر ابھی کوئی تبصرہ کرنے سے انکار کیا ہے تاہم طالبہ کے والد ہدایت اللہ کاظمی کا کہنا ہے کہ ان کی بیٹی خودکشی نہیں کر سکتی۔

ہدایت اللہ کاظمی نے دادو میں نوشین کی تدفین کے بعد بی بی سی سے ٹیلیفون پر بات کرتے ہوئے کہا کہ ’میری بیٹی سولہ سولہ گھنٹے پڑھتی تھی، وہ تہجد گزار تھی، وہ کیسے خودکشی کرسکتی ہے؟ ہمیں اس پر یقین نہیں۔‘

نوشین کے والد ہدایت کاظمی کے چار بچے ہیں اور نوشین ان میں دوسرے نمبر پر تھیں۔ ایک ہفتہ قبل ان کی بڑی بیٹی کی منگنی تھی جس میں شرکت کے بعد نوشین واپس ہاسٹل گئی تھیں۔ ہدایت کاظمی کے مطابق رات کو ان کی بیٹی سے ٹیلیفون پر بات ہوئی تھی جس میں انھوں نے کسی خدشے، پریشانی وغیرہ کا اظہار نہیں کیا تھا۔

یہ واقعہ بدھ کی دوپہر کو گرلز ہاسٹل نمبر 2 میں پیش آیا۔ اسسٹنٹ کمشنر لاڑکانہ احمد علی سومرو کا کہنا ہے کہ نوشین کاظمی کی روم میٹ باہر گئی ہوئی تھی، وہ کمرے میں اکیلی تھی۔

اس کمرے کے کونے میں موجود رائیٹنگ ٹیبل کے اوپر نوشین کے دونوں پاؤں تھے، جو ہوا میں نہیں بلکہ ٹیبل کی سطح پر تھے جبکہ رسا اوپر چھت کے پنکھے میں بندھا ہوا تھا جو تھوڑا سے جھکا ہوا تھا اور رسے کا آخری سرا پھندے کی صورت میں نوشین کے گلے میں موجود تھا۔

سندھیانی تحریک کی رہنما مرک منان چانڈیو کا کہنا تھا کہ جو ویڈیوز سامنے آئی ہیں اس سے نہیں لگتا کہ یہ خودکشی کا واقعہ ہے دو سال قبل نمرتا کے ساتھ بھی ایسا ہی واقعہ پیش آیا تھا اگر اس کے ساتھ انصاف ہوتا یہ لاش نہیں ملتی۔

نمرتا کی موت کی وجہ گلے کا گھٹنا قرار دی گئی تھی تاہم ان کے خاندان نے اس توجیہ کو قبول کرنے سے انکار کرتے ہوئے معاملے کی جوڈیشل انکوائری کا مطالبہ کیا تھا اس کی تحقیقات بھی ہوئی لیکن رپورٹ سامنے نہیں آسکی۔

سورٹھ سندھو  لکھتی ہیں کہ ’چوتھے سال کی طالبہ روم میں مردہ حالت میں پائی گئی، تصویر میں دیکھا جاسکتا ہے کہ اس کے پیر ٹیبل پر ہیں اور رسا چھت کے پنکھے میں بندھا ہوا ہے اس کو خودکشی کا رنگ دیا جارہا ہے۔ یہ پہلا کیس نہیں اس کی شفاف تحقیقات کی ضرورت ہے۔‘


Summary: سوناری کا خواب تھا کہ وہ بچوں کو پڑھائیں مگر اس کے لیے اُن کے پاس جگہ نہیں تھی، چنانچہ اُنھوں نے علاقے کے مندر کو ہی سکول کی شکل دے دی۔

’سکول کی عمارت نہیں تھی سو مندر کو ہی سکول بنا دیا‘

حیدرآباد کے علاقے پھلیلی کی غفور شاہ کالونی میں صبح ہوتے ہی بچے اور بچیاں اپنے کندھوں پر بستے لادے ایک مندر کی جانب نکل پڑتے ہیں۔ ویسے تو مندر عبادت کی جگہ ہے لیکن اس مندر کو سوناری باگڑی نے ایک سکول میں تبدیل کر دیا ہے۔

شادی کے بعد انھوں نے گھر کا خرچہ پورا کرنے کے لیے شوہر کے ساتھ مل کر مزدوری کی۔ انھوں نے کپاس چُنی، گیہوں کی کٹائی کی اور مرچیں بھی چنیں۔ مگر بچپن میں دیکھا ہوا خواب اب بھی سوناری کے دل میں زندہ تھا، لہٰذا انھوں نے بچوں کو پڑھانے کا فیصلہ کیا۔

مگر نہ ان کے پاس کوئی ایسی جگہ تھی جہاں بچوں کے لیے سکول کھولا جاتا اور نہ ہی وسائل تھے۔ سوناری پہلے ٹیوشن پڑھانے لگیں۔ مگر پھر انھیں خیال آیا کہ ان کی بستی میں قائم مندر کو ہی سکول میں کیوں نہ تبدیل کیا جائے۔

وہ بتاتی ہیں کہ ’میری برادری میں لوگ بچیوں کو پڑھانا تو درکنار لڑکوں کو بھی نہیں پڑھاتے۔ میں اپنے خاندان کی پہلی لڑکی تھی جس نے سکول جانے کا فیصلہ کیا تھا۔ ان دنوں پڑھائی کے دوران مجھے خیال آیا کہ اگر میں اپنے قبیلے کو سدھارنا چاہتی ہوں تو مجھے یہاں تعلیم عام کرنی پڑے گی۔ اس طرح لڑکے لڑکیوں کی تعلیم میرا مقصد بن گیا۔‘

’لیکن میں یہ سوچ کر پریشان ہوتی تھی کہ اس خواب کو پایہ تکمیل تک کیسے پہنچاؤں گی۔ مگر بچپن سے میرا یہ ارادہ تھا کہ میں اپنے قبیلے کے ان بچوں کو سکول کا راستہ دکھاؤں جو ادھر ادھر بھٹک رہے ہیں۔‘

آج بھی اسی بستی میں تعلیم کا حصول اس لیے مشکل ہے کہ لوگ مزدوری کرنے اور کاروبار کرنے کو ترجیح دیتے ہیں جبکہ لڑکیاں کمسنی میں ہی بیاہ دی جاتی ہیں، لیکن سوناری نے اس کے برعکس سوچا۔ انھوں نے وہ راستہ چنا جو مشکل تو ضرور تھا مگر ناممکن نہیں تھا۔

سوناری کہتی ہیں کہ ’ہماری بستی میں یہ مندر کی سب سے بہترین جگہ ہے۔ اگر کوئی مہمان آتا ہے تو بھی اس کے ٹھہرنے کا بندوبست یہاں ہوتا ہے۔ کئی یاتری جو راما پیر کے میلے کے لیے جاتے ہیں تو وہ بھی چند روز یہاں گزار کر جاتے ہیں کیونکہ یہ مندر ہمارے لیے سب کچھ ہے۔ آپ یہ سمجھ لیں کہ یہ ہمارے لیے ایک ایسا سایہ ہے جس کے بغیر ہم کچھ بھی نہیں ہیں۔ یہاں سے سکول کوسوں دور ہے، اور بچوں کو نہر پار کر کے جانا پڑتا تھا۔ کئی بار بچوں کو کتوں کے کاٹنے کے واقعات بھی پیش آ چکے تھے۔ اس کے علاوہ بچوں کے آنے جانے پر بہت کرایہ لگ جاتا تھا۔‘


Summary: کچے کے علاقوں کی مشکل ڈاکوؤں کے لیے آسانی ہے جو یہاں پناہ گاہیں بنا کر آس پاس کے علاقوں میں دہشت پھیلاتے ہیں اور پولیس کی دسترس سے دور رہتے ہیں۔ وقت پڑنے پر یہیں سے قانون نافذ کرنے والوں کا مقابلہ بھی کرتے ہیں۔

کچے کے سفاک ڈاکو گینگ: ’انھوں نے قرآن چوما اور بچوں کو بغیر تاوان لیے واپس کر دیا‘

رات کے پچھلے پہر کپکپاتے ہاتھوں میں قرآن اٹھائے سہمی ہوئی دو ادھیڑ عمر خواتین کچے کے پُرپیچ راستوں پر ڈگمگاتے قدموں ڈاکوؤں کی کمین گاہوں کی جانب گامزن تھیں۔ ایک ایسے علاقے میں جہاں دن کی روشنی میں بھی عام آدمی جاتے ہوئے کتراتے ہیں یہ خواتین قانون نافذ کرنے والے اداروں  سے مایوس ہو کر خود ہی اپنے اغوا شدہ بچوں کی زندگیاں بچانے نکلی تھیں۔

اسی مشکل کو ڈاکو اپنی آسانی میں بدل کر یہاں پناہ گاہیں بنا کر آس پاس کے علاقوں میں دہشت پھیلاتے ہیں اور پولیس کی دسترس سے دور یہاں پناہ بھی لیتے ہیں اور وقت پڑنے پر قانون نافذ کرنے والوں کا مقابلہ بھی کرتے ہیں۔

یہ ساحلی پٹی جنوبی پنجاب، بلوچستان، سندھ، خیبر پختونخوا اور وفاق کے زیر انتظام قبائلی علاقوں کے سنگم پر واقع ہے اور نوآبادیاتی دور سے ڈاکوؤں اور آزادی کے لیے لڑنے والے جنگجوؤں کے لیے چھپنے کا ٹھکانہ رہا ہے۔ یہ علاقہ مختلف عملداریوں کے درمیان واقع ہے جس کی وجہ سے یہاں تک قانون کی رسائی مشکل ہو جاتی ہے۔

اس سوال کا جواب کچے کے ایک ڈاکو گینگ کے سہولت کار نے مجھے یوں دیا کہ جن علاقوں میں پولیس عام آدمی کو تحفظ فراہم کرنے میں ناکام رہے تو پھر ایسے لوگ ڈاکوؤں کی سہولت کاری کرتے ہیں اور اس طرح خود کو اُن سے محفوظ بناتے ہیں۔

نام ظاہر نہ کرنے  کی شرط پر انھوں نے بتایا کہ ایسے علاقوں میں اکثر لوگ اپنی جان اور مال بچانے کے لیے سہولت کاری کا کام سرانجام دیتے ہیں اور ڈاکوؤں کو یہ بتاتے ہیں کہ فلاں آدمی کے پاس کتنی زمین، دولت اور کتنے جانور ہیں۔

اس سہولت کار نے دعویٰ کیا کہ یہی مقامی سہولت کار ڈاکوؤں کو نام، فون نمبر اور پتہ تک فراہم کر دیتے ہیں۔ اس سہولت کار کے مطابق موبائل فون کا بیلنس ڈلوانے سے لے کر پولیس اور مقامی سرداروں کے بارے میں اطلاعات پہنچانا بھی سہولت کاری کے دائرے میں آتا ہے جس کے عوض اپنی جان کی حفاظت کے ساتھ ساتھ کبھی کبھار مالی فائدہ بھی ہوتا ہے جب معلومات کے عوض انھیں ڈاکو کچھ رقم دے دیتے ہیں۔

سردار ریاض محمود مزاری کے مطابق 'دریائی علاقے میں جانے کے لیے جدید کشتیوں کی مدد لی جا سکتی ہے۔ ڈرون ٹیکنالوجی بھی پاکستان میں آ چکی ہے۔اب ڈاکوں کوپکڑنا آسان ہے۔ قانون نافذ کرنے والے اداروں کے پاس ڈاکوؤں کے موبائل نمبرز، ان کی لوکیشن اور گھر کا نقشہ تک موجود ہے پھر بھی ڈاکو گرفتار نہیں ہوتے۔'

وہ کہتے ہیں کہ اندھڑ گینگ نے بھی پولیس والوں کو یہی یقین دہانی کرائی تھی کہ وہ اب اپنے علاقے میں رہیں گے اور کوئی مجرمانہ کارروائی نہیں کریں گے۔ انھوں نے الزام عائد کیا کہ اندھڑ گینگ کے جانو اندھڑ کی پناہ گاہ کا پولیس کو علم تھا لیکن پھر بھی کوئی کارروائی نہیں کی گئی جب کہ اس گینگ نے دن دیہاڑے نو آدمیوں کو بیدردی سے  قتل کر دیا۔


Summary: مقتول ناظم جوکھیو نے ملیر میمن گوٹھ میں غیر ملکیوں کو شکار سے روکنے کی ویڈیو سوشل میڈیا پر اپ لوڈ کی تھی جس کے بعد اُن کی تشدد زدہ لاش برآمد ہوئی تھی۔

ناظم جوکھیو کیس: ملزم رکنِ سندھ اسمبلی عدالت میں پیش، ریمانڈ میں توسیع

نوجوان ناظم جوکھیو کے لواحقین نے الزام عائد کیا تھا کہ ناظم نے چند غیر ملکی شکاریوں کو اپنے علاقے میں تلور کے شکار سے روکا تھا اور ان کی ویڈیو بنائی تھی جس کے بعد انھیں مبینہ تشدد کا نشانہ بنایا گیا جس سے وہ ہلاک ہو گئے۔

مبینہ تشدد سے ہلاک ہونے والے نوجوان ناظم الدین کے بھائی افضل احمد جوکھیو نے ایف آئی آر میں مؤقف اختیار کیا ہے کہ وہ سالار گوٹھ ضلع ملیر کے رہائشی ہیں اور گذشتہ روز کچھ غیر ملکی شہری تلور کے شکار کے سلسلے میں ان کے گاؤں آئے جس پر انھوں نے اور ان کے بھائی ناظم نے ان غیر ملکی شہریوں کو گاؤں میں شکار کرنے سے روکا اور ان کی ویڈیو بنائی جس کے بعد وہ غیر ملکی وہاں سے چلے گئے۔

ناظم جوکھیو کے بھائی افضل نے صحافیوں کو بتایا کہ ’کارو جبل کے علاقے میں غیر ملکی شہری شکار کے لیے آتے ہیں۔ ناظم جوکھیو نے گذشتہ روز غیر ملکی شہری کی گاڑی کو روک کر ویڈیو بنائی تھی جس میں وہ غیر ملکی شہریوں کو مبینہ طور پر تلور کا غیر قانونی شکار کرنے سے منع کر رہے تھے اور سوشل میڈیا پر یہ ویڈیو وائرل ہونے بعد جام گہرام نے ان سے بات کی اور کہا کہ تمہارے بھائی کو کیا مرچ لگی ہے میں نے کہا کہ غلطی ہوگئی ہے اس نے کہا کہ اس کو میرے پاس پیش کرو۔‘

ناظم جوکھیو کی جانب سے بنائی جانے والی ویڈیو میں دیکھا جا سکتا ہے کہ وہ ایک گاڑی کے پاس موجود ہیں جس کی نمبر پلیٹ پر دبئی تحریر ہے اور ناظم کہہ رہے ہیں کہ ’یہ عرب لوگ ہیں یہ ہمارا راستہ بلاک کیے ہوئے ہیں اور دھمکیاں دے رہے ہیں جب میں نے ان سے پوچھا کہ یہاں کیا کر رہے ہو؟ تو اس نے ہمارے ساتھ بد معاشی کی اور پولیس کی دھمکیاں دے رہے ہیں۔‘

اس ویڈیو کے بعد ناظم جوکھیو نے اپنے گھر میں ایک اور ویڈیو بیان ریکارڈ کیا جس میں وہ کہہ رہے ہیں کہ ’شام چار بجے میں نے ایک لائیو ویڈیو چلائی جس میں عرب تھا یا ان کا کوئی آدمی تھا جو دھمکیاں دے رہا تھا اور مجھے سے موبائل بھی چھین لیا اور  تشدد کے بعد اس نے موبائل واپس کر دیا۔‘

ناظم بتا رہے ہیں کہ انھوں نے پولیس مددگار کے نمبر 15 پر کال بھی کی لیکن پولیس نہیں آئی اور یہ لوگ فرار ہوگئے، اس کے بعد وہ تھانے پر درخواست دینے بھی گئے جس کے بعد سے انھیں فون پر دھمکی آمیز کالیں آ رہی ہیں اور کچھ لوگ بھی آئے ہیں کہ اس ویڈیو کو ڈیلیٹ کرو ورنہ اچھا نہیں ہوگا۔


Summary: ناظم کے بھائی افضل جوکھیو کے مطابق عرب شکاری ان کے علاقے میں آتے رہے ہیں مگر اس بار انھوں نے ان کے گاؤں کا رخ کیا جس پر معاملہ ہاتھا پائی تک پہنچا۔

’جام پر اعتبار کر کے بھائی کو وہاں لے گیا مگر بھائی کفن میں واپس آیا‘

کراچی کے علاقے ملیر میں مبینہ طور پر رکنِ سندھ اسمبلی جام اویس کے تشدد سے قتل ہونے والے ناظم جوکھیو کے بھائی افضل جوکھیو کا الزام ہے کہ ناظم نے چند غیر ملکی شکاریوں کو اپنے علاقے میں تلور کے شکار سے روکا تھا اور ان کی ویڈیو بنائی تھی جس کے بعد انھیں مبینہ طور پر تشدد کا نشانہ بنایا گیا جس سے وہ ہلاک ہو گئے۔

مقتول 27 سالہ ناظم جوکھیو کا تعلق ملیر کے گاؤں آچر سالار جوکھیو سے تھا۔ وہ ضلع کونسل کراچی میں ملازم تھے، ان کی تین بیٹیاں اور ایک بیٹا ہے جن کی عمریں ایک سال سے پانچ سال تک ہیں۔

ناظم کے بھائی افضل جوکھیو نے بی بی سی کو بتایا کہ عرب شکاری ان کے علاقے بالخصوص کارو جبل میں تلور کی تلاش میں آتے رہے ہیں مگر اس بار انھوں نے ان کے گاؤں کا رخ کیا۔

ناظم نے نصف کلومیٹر دور جا کر انھیں روکا جس پر ان کی ہاتھا پائی ہوئی اور بعد میں ناظم نے ان کی ویڈیو بنا کر وائرل کی۔

افضل جوکھیو کا کہنا ہے کہ ’ناظم نے جانے سے انکار کردیا تھا لیکن میں نے اس پر زور ڈالا کہ چلو جام صاحبان میری عزت کرتے ہیں، میں ضلع کونسل کا رکن بھی منتخب ہو چکا ہوں، مجھے ان پر اعتماد ہے۔‘

افضل جوکھیو کے تین بھائی تھے اور ناظم ان سے چھوٹا تھا۔ ان کا کہنا ہے کہ جب وہ ان کی اوطاق پر پہنچے تو جام کے لوگوں نے ناظم پر لاٹھیوں اور بندوقوں کے بٹ سے تشدد کیا۔

‘میں نے جام سے ہاتھ جوڑ کر معافی طلب کی۔ جام صاحب نے کہا کہ کوئی معافی نہیں، تم لوگوں نے میرے مہمان کی بے عزتی کی ہے، جس کے بعد وہ اس کو مارتے رہے اور بعد میں ایک کمرے میں بند کر دیا اور مجھے کہا کہ جاؤ صبح آنا۔ ہمیں لوگوں نے بتایا ہے کہ صبح پانچ بجے دوبارہ اُنھوں نے بھائی پر بے پناہ تشدد کیا جس میں وہ ہلاک ہو گیا۔‘

افضل جوکھیو کی قیادت میں گذشتہ روز قومی شاہراہ پر دھرنا بھی دیا گیا تھا۔ رات کو صوبائی وزیر سعید غنی، امتیاز شیخ اور دیگر نے ان سے مذاکرات کیے جس کے بعد سڑک کھولی گئی۔

افضل جوکھیو نے بتایا کہ امتیاز شیخ نے ٹیلیفون پر ان کی وزیرِ اعلیٰ مراد علی شاہ سے بات کروائی تھی جنھوں نے بتایا کہ بلاول بھٹو نے بھی اس واقعے کا نوٹس لیا ہے، ان کے ساتھ انصاف ہوگا اور ملزمان کو گرفتار کیا جائے گا۔


Summary: سامارو کے قریب واقع گاوں لالو کولھی کی آبادی ڈھائی سو گھروں پر مشتمل ہے اس گاؤں کے لوگ آج کستوری کی مثال دیتے ہیں لیکن اس سے قبل ایسا نہیں تھا۔

’پہلے کہتے تھے پتہ نہیں لپ سٹک لگا کر کہاں جاتی ہے، اب کہتے ہیں یہ تو ہماری بہو ہے‘

کستوری کا تعلق ضلع عمرکوٹ تحصیل سامارو کے گاؤں لالو کولھی سے ہے۔ چند سال قبل تک وہ گاؤں کی بہت سی دیگر اُن عام خواتین کی طرح تھیں جن کے صبح و شام کھیتوں میں کام کرتے اور بچے سنبھالنے میں گزرتے۔

کستوری بتاتی ہیں کہ ’غربت تو پہلے ہی گھر میں تھی لیکن اب کبھی کھانا ملتا تو کبھی فاقہ۔ میں نے سوچا کے میرے بھوکے بچوں کو کون کھلائے گا؟ کیوں نہ اپنے گھر والے کی تھوڑی مدد کر لوں، پڑھی لکھی نہیں تھی، مگر سوچا ماتا رانی نے جو ہمیں دو ہاتھ پاؤں دیے ہیں اس ہی سے کچھ کر کے دکھائیں۔‘

کستوری پریم چند نے اپنے گھر کے ایک کمرے میں ایک دکان بھی قائم کر رکھی ہے جہاں بغیر سلائی والے کپڑوں کے ساتھ مختلف اقسام کی لیس، گوٹے اور بٹن وغیرہ موجود ہیں جبکہ چار سے پانچ خواتین صبح سے شام تک اس دکان میں سلائی کرتی ہیں۔

کستوری کا کہنا ہے کہ وہ ہندو رواج کے کپڑے گھاگھرا اور چولی بناتی ہیں۔ ان کے پاس ساون کے دنوں کے کپڑے بنتے ہیں جو لڑکیاں پہنتی ہیں، اس کے علاوہ دلہنوں کو جہیز میں جو کپڑے دیئے جاتے ہیں وہ انھیں بھی تیار کرتی ہیں جبکہ ان دنوں دیوالی کے تہوار کے دن ہیں اس کی مناسبت سے فیشن والے کپڑے بناتے ہیں۔

ان کے تیار کیے ہوئے کپڑے ان کے شوہر موٹر سائیکل پر تھر، میرپور خاص اور عمرکوٹ تک فروخت کرنے جاتا ہے، جو گھروں کے علاوہ دکانوں پر بھی فروخت ہوتے ہیں، کستوری کے مطابق پندرہ سو روپے سے لے کر پانچ ہزار روپے تک کی قیمت میں وہ یہ لباس بناتی ہیں جس سے وہ مہینے میں چالیس سے پچاس ہزار روپے آسانی سے کما لیتی ہیں۔

جبکہ ان کے پاس جو خواتین کام کر رہی ہیں ان کی بھی تین سے چار سو روپے روز کی آمدن ہو جاتی ہے جس سے وہ بھی بچے پال رہی ہیں۔

عمرکوٹ ضلع گذشتہ بارشوں سے شدید متاثر ہوا جس میں سامارو تحصیل بھی شامل ہیں جہاں زرعی زمین کا ایک بڑا رقبہ زیر آب آ گیا جس کی وجہ سے کاشت کاروں کے ساتھ کسانوں کو بھی نقصان پہنچا، اس سال بھی بارشوں کے باعث یہاں سبزیاں متاثر ہوئی ہیں لیکن اس صورتحال سے کستوری کا خاندان بے پرواہ ہے۔

لالو کولھی گاؤں کے دیگر گھروں میں خواتین لکڑیاں جلا کر کھانا بناتی ہیں لیکن کستوری کے گھر میں گیس سلینڈر ہے۔ ان کا گھر صاف ستھرا ہے۔


Summary: کراچی کے شہریوں کے لیے فریئر ہال سیر و تفریح کا وسیلہ آج سے نہیں بلکہ گذشتہ ڈیڑھ صدی سے ہے جب شہر میں یہ پہلا ٹاؤن ہال بنایا گیا تھا۔ یہ سر ہینری بارٹل فریئر کی یاد اور خدمات کے اعتراف میں بنایا گیا تھا۔

کراچی کا فریئر ہال جس میں سندھ کا پتھر اور لندن کا لوہا استعمال ہوا

کراچی کے شہریوں کے لیے فریئر ہال سیر و تفریح کا وسیلہ آج سے نہیں بلکہ گذشتہ ڈیڑھ صدی سے ہے جب شہر کا یہ پہلا ’ٹاؤن ہال‘ بنایا گیا تھا۔

یہ ہال سر ہینری بارٹل فریئر کی یاد اور خدمات کے اعتراف میں بنایا گیا تھا، انھیں سندھ کے چیف کمشنر اور بعد میں بمبئی کا گورنر بنایا گیا تھا۔

فریئر کو یہ بھی اعزاز دیا جاتا ہے کہ 1857 کی جنگ آزادی میں سندھ میں صورتحال مجموعی طور پر کنٹرول میں رہی تھی، سندھ سے انھیں بمبئی کا کمشنر بنایا گیا اور وہاں سے جنوبی افریقہ تبادلہ کیا گیا جہاں ان کے کردار اور لڑائیوں کے وجہ سے وہ یہاں کے برعکس متنازع رہے۔

بارٹل فریئر کی زندگی اور خط و کتاب کے مصنف جان مارنینو کو فریئر نے بتایا تھا کہ سندھ میں 1851 میں ایک بھی بیراج یا پکی سڑک نہیں تھی، کوئی دھرم شالا، ڈاک بنگلا، سرائے، عدالت، تھانہ، ہسپتال اور سکول کی عمارت تک نہیں تھی۔ اور ڈاک یارڈ نہ ہونے کی وجہ سے بحری جہازوں کو مرمت کے لیے بمبئی بھیجا جاتا تھا۔

تاجر جو خط و کتاب کرتے ہیں وہ ایک شارٹ ہینڈ جیسی زبان استعمال کرتے ہیں، یہ زبان ہر بڑے شہر اور طبقے میں مختلف ہو جاتی ہے جس سے کسی کے لیے بھی یہ زبان سیکھنا بہت دشوار ہو جاتا ہے۔ آبادی کی اکثریت مسلمان تھی جو فارسی کا استعمال کرتی جبکہ پنجاب سے آنے والے ہندو بھی یہ ہی زبان استعمال کیا کرتے حالانکہ یہاں سندھی سرکاری زبان ہونی چاہیے جو نہ صرف مقامی بلکہ انگریز افسران کو بھی آنی چاہیے۔'

’انگریز دور کی عمارتیں‘ کے مصنف گل حسن کلمتی لکھتے ہیں کہ کراچی سمیت پورے سندھ میں ترقی کی ابتدا بارٹل فریئر کے زمانے سے ہوئی تھی اس لیے ان کی خدمات کے اعتراف میں یہاں عمارت بنانے کا فیصلہ کیا گیا۔

گل حسن کلمتی کے مطابق ’اس ڈیزائن میں بیک وقت وینس، گوتھک اور انڈین طرز تعمیر کی جھلک نظر آتی ہے، یہ کراچی کی پہلی عمارت ہے جو گوتھک طرز تعمیر پر بنائی گئی۔ یہ عمارت چونکہ شہریوں کے لیے بنائی گئی تھی لہٰذا اس کو ٹاؤن ہال کہا جاتا ہے۔‘

فریئر ہال کی تعمیر میں گذری کا پیلا، بولھاڑی جامشورو اور جنگشاہی ٹھٹہ کا سفید اور بھورے رنگ کا پتھر استعمال کیا گیا جبکہ چھت کے لیے لندن سے لوہا منگوایا گیا تھا۔

نائن الیون کے بعد افغانستان میں امریکی جنگ کے بعد امریکی سفارتخانے کی طرف جانے والی سڑک حفاظتی اقدامات کے لیے بند کر دی گئی اور اس دوران یہاں دھماکے بھی ہوئے نتیجے میں فریئر ہال اور اس کا باغ نوگو ایریا بن گیا تھا۔


Summary: نوجوان کے والد گلاب بھنگوار نے بی بی سی کو بتایا ہے کہ گذشتہ شب وہ سوئے ہوئے تھے کہ ڈھائی بجے کے قریب دستی بم پھینکا گیا۔ اُنھیں تین افراد کے پیروں کے نشان ملے ہیں۔

سندھ کے ضلع کشمور میں پسند کی شادی کرنے والے جوڑے پر دستی بم کا حملہ کیا گیا ہے جس میں لڑکی ہلاک جبکہ نوجوان شدید زخمی ہو گیا۔

کشمور کی تحصیل کندھ کوٹ کے علاقے بخشاپور کے علاقے گاؤں بڈھو بھنگوار میں جمعرات اور جمعے کی درمیانی شب یہ واقعہ پیش آیا۔ بخشاپور پولیس کے ایس ایچ او حسین علی شاہانی کے مطابق گھر میں سوئے ہوئے میاں بیوی کی چارپائی پر دستی بم پھینکا گیا جس کے نتیجے میں زاہد علی بھنگوار شدید زخمی جبکہ ان کی بیوی زبیداں بروہی ہلاک ہو گئیں۔

بخشاپور پولیس کے ایس ایچ او حسین علی شاہانی کے مطابق چھ ماہ قبل زاہد علی بھنگوار اور مسمات زبیداں بروہی نے کورٹ میرج کی تھی جس کے بعد لڑکی کے ورثاء جوڑے کو جان سے مارنے کی دھمکیاں دے رہے تھے اور گذشتہ شب انھوں نے گھر پر دستی بم سے حملہ کیا ہے۔

نوجوان کے والد گلاب بھنگوار نے بی بی سی کو بتایا کہ گذشتہ شب وہ سوئے ہوئے تھے کہ ڈھائی بجے کے قریب دستی بم پھینکا گیا۔ اُنھیں تین افراد کے پیروں کے نشان ملے ہیں۔ بقول اُن کے اس سے قبل بھی ان کے گھر پر فائرنگ کی گئی تھی۔

گلاب بھنگوار پرائمری استاد ہیں جبکہ ان کا بیٹا کالج میں زیر تعلیم ہے۔ اُنھوں نے بتایا کہ لڑکے نے معلوم نہیں کیسے لڑکی کو پسند کیا۔ وہ رشتہ لے کر زبیدہ کے گھر گئے، معززین کو بھی ساتھ لے گئے لیکن وہ قبیلے سے باہر رشتے کے لیے راضی نہیں ہو رہے تھے۔ بعد میں اُنھوں نے مطالبہ کیا کہ بدلے میں رشتے دیں جو اُنھوں نے نہیں دیا۔

’لڑکا لڑکی کو لے کر عدالت میں چلا گیا اور شادی کر لی۔ چند ماہ وہ روپوش رہے اس کے بعد گھر واپس آ گئے۔ وہ دوبارہ لڑکی والوں کے پاس گئے کہ اب درگزر کریں لیکن لڑکی کے والد نے کہا کہ اُنھیں اپنی لڑکی واپس چاہیے۔ وہ کسی صورت میں ماننے کو تیار نہیں تھے اور بدلہ لینے کا کہہ رہے تھے۔‘

یاد رہے کہ گذشتہ ہفتے بخشاپور میں ہی 25 سالہ میمونہ سومرو کو بھی مبینہ طور پر غیرت کے نام گولیاں مار کر ہلاک کر دیا گیا تھا۔ میمونہ کے والد اعجاز سومرو نے سسر اور دیوروں کے خلاف مقدمہ درج کروایا تاہم کوئی گرفتاری عمل میں نہیں آئی۔

فریادی کے مطابق وہ رات اُنھوں نے وہاں ہی گزارنے کا فیصلہ کیا۔ شام ڈھلے وہ اپنی بیٹی کے ساتھ بیٹھے ہوئے تھے کہ سسر اور دیور اسلحہ لے کر آئے اور کہا کہ تم لوگوں نے ہمیں تنگ کیا آج اس کو مار دیں گے۔

’اُنھوں نے ہمیں دھمکی دی اور لڑکی کو گھسیٹتے ہوئے لے گئے اور اس پر فائر کیا جو اس کی آنکھ کے قریب لگا۔‘ اُن کے مطابق اُنھیں کمرے میں بند کر دیا گیا اور ملزمان لاش ساتھ لے گئے بعد میں اُنھیں گھر سے نکال دیا۔


Summary: پاکستان کے صوبہ سندھ میں دریائے سندھ سے بھٹک کر مخلتف نہروں میں جانے والی 13 انڈس بلائنڈ ڈولفنز میں سے تین کو محکمہ وائلڈ لائف سندھ نے مدد فراہم کر کے واپس دریائے سندھ میں پہنچا دیا ہے جبکہ 10 ڈولفنز ابھی بھی مختلف نہروں میں موجود ہیں۔

طوفان گلاب سندھ کی بھٹکی ہوئی بلائنڈ انڈس ڈولفنز کو بچانے میں کیسے مددگار ثابت ہوا؟

پاکستان کے صوبہ سندھ میں دریائے سندھ سے بھٹک کر مخلتف نہروں میں جانے والی 13 انڈس بلائنڈ ڈولفنز میں سے تین کو محکمہ وائلڈ لائف سندھ نے مدد فراہم کر کے واپس دریائے سندھ پہنچا دیا ہے جبکہ 10 ڈولفنز ابھی بھی مختلف نہروں میں موجود ہیں۔

نہروں میں موجود ڈولفنز کے بارے میں محکمہ وائلڈ لائف کا خیال ہے کہ ان کو آنے والے سال جنوری میں ہی مدد فراہم کرنا ممکن ہوسکے گا۔

سکھر ڈویثرن میں تعنیات ڈپٹی کنزرویٹر محکمہ وائلڈ لائف سندھ عدنان حمید خان کے مطابق اس وقت دریائے سندھ سے ملحق نہروں میں پانی زیادہ سے زیادہ مقدار میں دریا کے بہاؤ کے برابر بہہ رہا ہے اس لیے بلائنڈ ڈولفنز کا راستہ بھٹک کر نہروں میں چلے جانا کوئی اچنبھے کی بات نہیں ہے۔

ان کا کہنا تھا کہ بلائنڈ ڈولفنز کے راستہ بھٹک کر نہروں میں جانے کی اطلاعات محکمے کو ان ڈولفنز کی نگرانی کے وضع کردہ نظام کی بدولت ملی تھیں جس کے بعد ہی بلائنڈ ڈولفنز کی تلاش اور مدد کے آپریشن کا آغاز کر دیا تھا۔

عدنان حمید خان کا کہنا تھا کہ صوبہ سندھ میں دریائے سندھ کے ساتھ ملحق ایک لاکھ آٹھ ہزار کلومیٹر پر محیط نہری نظام ہے۔ ’ہمیں ہماری نگرانی کے نظام کے تحت پتا چلا کہ 11 بلائنڈ ڈولفنز کون کون سی نہروں میں کہاں کہاں موجود ہیں۔‘

عدنان حمید خان کا کہنا تھا کہ اس دوران انھوں نے فیصلہ کیا کہ ان کی ٹیم 11 ڈولفنز کی کڑی نگرانی کرے گی اور جب بھی  موقع ملا ان کو مدد فراہم کی جائے گئی۔ جبکہ اس کے ساتھ ساتھ باقی دو لاپتہ ڈولفنز کی تلاش کا کام بھی جاری رکھا کہ اس دوران طوفان گلاب کے اثرات پاکستان اور سندھ تک پہنچ گئے۔

انھوں نے بتایا کہ دیگر نہروں میں موجود ڈولفنز خطرے کا شکار نہیں ہیں۔ اگر کسی موقع پر نہروں میں پانی کچھ دیر کے لیے بند ہوتا ہے تو وہ فی الفور آپریشن کر کے انھیں دریائے سندھ میں چھوڑ دیں گے ورنہ پانچ جنوری کو جب نہروں کا پانی بند ہوگا تو ان کو مدد فراہم کردی جائے گئی۔

سندھ وائلڈ لائف کے کنزرویٹر جاوید احمد مہر کے مطابق سندھ میں 2019 کے ایک سروے کے مطابق انڈس ڈولفنز کی تعداد 1419 تھی جبکہ سنہ 2009 میں کیے جانے والے سروے میں یہ تعداد 900 کے لگ بھگ تھی۔ مگر اب نئے اندازوں کے مطابق اس کی تعداد 1900 کے لگ بھگ ہو سکتی ہیں۔

جاوید احمد مہر کے مطابق گڈو اور سکھر بیراج تک دریائے سندھ کا علاقہ انڈس ڈولفن کے لیے محفوظ قرار دیا گیا ہے۔ جہاں پر ڈولفن کا شکار مکمل طور پر ممنوع ہے اور محکمہ اس حوالے سے انتہائی سخت کارروائی کرتا ہے۔ اس علاقے میں انڈس ڈولفنز مکمل طور پر محفوظ ہیں۔


Summary: سندھ کے شہر خیرپور سے 29 کلومیٹر کے فاصلے پرایک مربع میل رقبے پر واقع مہرانو ریاست خیرپور کے حکمراں میر مراد علی دوم کا وہ خواب ہے جہاں لاکھوں جانور اور پرندے قدرتی ماحول میں پرورش پا رہے ہیں۔

مہرانو: خیرپور کے تالپور خاندان کی شکار گاہ جو جنگلی حیات کی پناہ گاہ بن گئی

'مہرانو'سندھ کے شہر خیرپور سے 29 کلومیٹر کے فاصلے پرایک مربع میل یا تقریباً 700 ایکڑ رقبے پر مشتمل مہرانو کو خیرپور کے حکمراں میر مراد علی دوم کا وہ خواب ہے جہاں لاکھوں جانور اور پرندے قدرتی ماحول میں پرورش پا رہے ہیں۔

یہاں باقاعدہ ایک گھنا جنگل بھی ہے جہاں گھنے درخت، قد آدم گھاس جسے کبھی نہیں کاٹا جاتا اور اس کے اندر پھلتے پھولتے نایاب جانور موجود ہیں۔ دور دور تک جنگل اور جانوروں کا نظارہ کرنے کے لیے جیپ کے کئی راستے اس جنگل کے مرکز میں جاتے ہیں جہاں ایک چھوٹا کثیر المنزلہ شکار لاج ہے جس کی چھت سے جنگل کا نظارہ کیا جا سکتا ہے۔

یہاں جنگل میں جانور اور خصوصا پرندوں کو دیکھنے کے لیے کئی خفیہ کمرے موجود ہیں جہاں کھڑکیوں پر موٹے موٹے پردے لگے ہیں جن میں موجود سوراخوں سے باہر کا نظارہ کیا جاتا ہے۔ آنے والوں کو ہدایت کی جاتی ہے کہ وہ خاموشی سے دبے قدموں چلیں تاکہ جانور اور پرندوں کی زندگی میں خلل نہ پڑے۔

یہ علاقہ میر مراد اول( 1790)کے دور سے شکارگاہ چلا آرہا تھا اور دلچسپ اتفاق یہ ہے کہ اس کی تقدیر بدلنے کا سہرا بھی ایک مراد ہی کے سر بندھا جس نے مہرانو کو جنگلی حیات کی پناہ گاہ قرار دے کر ہر قسم کے شکار پر پابندی عائد کر دی اور یہاں درخت اور گھاس تک کی کٹائی پر پابندی لگا دی گئی۔ یہ بھی ریکارڈ پر ہے کہ اس جنگل کے اردگرد سے بہت سے دیہات بھی منتقل کیے گئے تاکہ انسانی شوروغل اور مداخلت جانوروں پر اثرانداز نہ ہو۔

میر مراد علی سندھ وائلڈ لائف مینیجمنٹ بورڈ کے چیئرمین بھی رہے اور علاقے میں کم ہوتی جنگلی حیات کو دیکھتے ہوئے انھوں نے صرف مہرانو کو ہی نہیں بلکہ 1974 میں قریبی نارا ریگستان اور کوٹ ڈیجی کے علاقے ٹکر کو بھی وائلڈ لائف پناہ گاہ قرار دیا تھا۔

غالبا 1935 میں امریکہ کی ریاست ٹیکساس کو خیرسگالی کے طور پر کچھ کالے ہرن بطور تحفہ بھیجے گئے تھے جہاں یہ قدرتی ماحول میں پھلتے پھولتے رہے اور ان کی تعداد ہزاروں تک پہنچ گئی جبکہ پاکستان میں اس خوبصورت جانور کے اندھا دھند شکار سے اس کی نسل کو بقا کا خطرہ لاحق ہو گیا اور یہ کہیں اکا دکا اور خال خال ہی نظر آتے تھے۔

کالے ہرن کا قدرتی مسکن پاکستان، انڈیا اور نیپال ہے۔ یہ وہی جانور ہے جس کے شکار پر 2018 میں انڈیا کی ریاست راجستھان کے شہر جودھ پور کی مقامی عدالت نے اداکار سلمان خان کو پانچ سال قید اور دس ہزار روپے جرمانے کی سزا سنائی تھی۔

مبصرین کا کہنا ہے کہ پاکستان جیسے ملک میں جہاں جانور اور پرندے بقا کے خطرے سے دوچار ہیں، مہرانو جیسے کامیاب تجربے کو دہراتے ہوئے ایسی بہت سی نجی پناہ گاہیں قائم کی جاسکتی ہیں جہاں جانور قدرتی ماحول میں اپنی نسل بڑھا کر خطرے سے محفوظ رہ سکتے ہیں۔


Summary: انگریزوں کے لیے سندھ کا زرخیز علاقہ اور اس کے وسائل سونے کا انڈا دینے والی مرغی سے کم نہ تھے جسے وہ ہر قیمت پر حاصل کرنا چاہتے تھے۔ اس کے علاوہ سندھ کا جغرافیہ انھیں قندھار کا زمینی راستہ بھی فراہم کر سکتا تھا۔

میانی: وہ میدان جہاں انگریزوں نے تالپور خاندان کو شکست دے کر سندھ فتح کیا

انگریزوں کے لیے سندھ کا زرخیز علاقہ اور اس کے وسائل سونے کا انڈا دینے والی مرغی سے کم نہ تھے جسے وہ ہر قیمت پر حاصل کرنا چاہتے تھے۔ اس کے علاوہ سندھ کا جغرافیہ انھیں قندھار کا زمینی راستہ بھی فراہم کر سکتا تھا اور وہ دریائے سندھ کے ذریعے بھاری ساز و سامان اور اسلحے کی ترسیل کا کام انتہائی آسانی سے کر سکتے تھے۔ یہی وجوہات تھیں کہ سندھ پر قبضہ ان کی مجبوری اور ضرورت تھا۔

اگرچہ اس سے پہلے بھی سندھ کے حکمرانوں اور انگریزوں کے درمیان دو، ایک معاہدے ہوئے تھے مثلا اگست 1809 میں لارڈ نٹو نے تالپوروں سے پہلا معاہدہ کیا تھا اور اس کے بعد دو اور معاہدے بھی ہوئے لیکن تاریخ بتاتی ہے کہ ہر معاہدے میں اگرچہ تالپوروں سے دوستانہ تعلقات پر زور دیا گیا تھا لیکن اس پر عمل درآمد کبھی نہیں ہوا۔ اس لیے سندھ کے لوگ خوش نہیں تھے۔ خصوصاً بلوچ قبائل میں انگریزوں کے خلاف غم و غصہ بڑھ رہا تھا۔

یہ غصہ یہیں تک محدود نہیں رہا بلکہ دوسرے دن انگریزوں کی ریزیڈینسی لطیف آباد پر بھی حملہ کیا کر دیا گیا۔ جہاں میجر آﺅٹ ٹرام اور ملٹری عملہ موجود تھا۔ حملہ آور خاصی بڑی تعداد میں تھے۔ آﺅٹ ٹرام نے اپنی اور ساتھیوں کی جان بچانے اور حملہ آوروں کو منتشر کرنے کی غرض سے گولہ داغنے کا حکم دیا تاکہ انھیں فرار ہونے کا موقع مل سکے۔

آﺅٹ رام اور ساتھی سٹیمر میں فرار ہو گئے۔ اس اثنا میں چارلس نیپئر ہالا تک پہنچ چکے تھے۔ اگرچہ اس حملے میں تالپوروں کی رضامندی شامل نہیں تھی مگر وہ جانتے تھے کہ اب ان کی بات پر انگریز ہرگز یقین نہیں کریں گے اور وہ ہر صورت جوابی کارروائی کریں گے۔ اس لیے وہ شہر کے بجائے انھیں شہر سے باہر میانی فاریسٹ میں روکنا چاہتے تھے۔

شاید یہ خیال بھی ذہن میں ہو گا کہ یہ گھنا جنگل دشمن کے لیے مشکل اور مقامی افراد کے لیے آسان مقام ثابت ہو گا کیونکہ وہ اس کے چپے چپے سے واقف تھے۔  چارلس کو بھی جب خبر ملی کہ ریذیڈینسی پر حملہ ہو گیا ہے تو اس نے فوج کو تیار کر دیا۔

میانی کی جنگ کے اختتام پر تالپور سردار میر نصیر محمد خان واپس پکا قلعہ حیدرآباد پہنچ گئے۔ لیکن انھیں اب یقین ہو چلا تھا کہ اب انگریزوں کو قلعے تک پہنچنے سے کوئی نہیں روک سکتا لہذا انھوں نے آخری کوشش کے طور پر اپنے منشی کو مٹھائی اور صلح کا پیغام دے کر بھیجا اور ملاقات کی خواہش بھی ظاہر کی۔

اس جنگ میں بھی میر شیر محمد کو شکست ہوئی اور وہ پنجاب کی جانب چلے گئے۔ لیکن Conquest of Sindh کے مصنف ولیم نیپئر لکھتے ہیں کہ ہوش محمد شیدی جس بہادری سے لڑ رہے تھے وہ قابل تعریف تھا، وہ نہ صرف نعرہ لگا کر لڑنے والوں کو جوش دلارہے تھے بلکہ وہ لوگوں کو اکٹھا کر کے بھی لا رہے تھے۔


Summary: حیدرآباد کی نشانی پکا قلعہ کا مرکزی گیٹ منہدم ہوگیا ہے۔ محکمہ آثار قدیمہ کا کہنا ہے کہ یہ واقعہ 18ویں صدی میں بنائے گئے اس قلعے کی مرمت کے دوران پیش آیا اور تحقیقات میں معلوم کیا جائے گا کہ آیا یہ کسی کی غفلت کا نتیجہ تھا یا حادثہ۔

حیدرآباد کا پکا قلعہ: صدیوں پرانی اس نشانی کا دروازہ مرمت کے دوران منہدم

سندھ کے سابق دارالحکومت حیدرآباد کی نشانی پکا قلعہ کا مرکزی گیٹ منہدم ہوگیا ہے۔ محکمہ آثار قدیمہ کا کہنا ہے کہ یہ واقعہ دوران مرمت پیش آیا ہے اور تحقیقات میں معلوم کیا جائے گا کہ آیا یہ کسی کی غفلت کا نتیجہ تھا یا حادثہ۔

سندھ کے دوسرے بڑے شہر حیدرآباد کا پکا قلعہ (جسے سندھی میں پکو قلعو کہتے ہیں) وسطی شہر میں موجود ہے جس کے سامنے یہاں کا قدیم بازار کئی کلومیٹر تک پھیلا ہوا ہے۔ اسے 18ویں صدی میں اس وقت تعمیر کیا گیا جب یہ شہر اس نام سے وجود میں آیا تھا۔

سردار علی شاہ کے مطابق ان کے محکمے نے دیواروں کے ساتھ اس دروازے اور میروں کے ’حرم‘ کی  بحالی کا کام شروع کیا تھا۔ ’گذشتہ روز مرکزی گیٹ گرنے کا واقعہ حادثاتی طور پر ہوا ہے یا اس میں غفلت ہے، اس کی تحقیقات کے لیے کمیٹی بنائی گئی ہے۔‘

حیدرآباد کے اس قلعے کی صورتحال تالپور دور حکومت میں خستہ ہونا شروع ہوگئی تھی جس کا پتا خود انگریز فوجی افسران اور سیاحوں کی تحریروں سے ملتا ہے۔

الیگزینڈر برنس لکھتے ہیں کہ حیدرآباد کی آبادی 20 ہزار تھی۔ ’لوگوں کی اکثریت جھونپڑیوں میں رہتی ہے جبکہ امیر کا اپنا گھر بھی عام سا ہے۔ قلعہ ایک پہاڑی پر بنا ہوا ہے جس کے چاروں اطراف 10 فٹ اور 8 فٹ گہری کھائی ہے۔ قلعے کے اندر داخل ہونے کے لیے لکڑی کا پل بنا ہوا ہے۔

ایڈورڈ لکھتے ہیں کہ قلعے کے وسط میں ایک بڑا ٹاور ہے جس سے چاروں اطراف پر نظر رکھی جاسکتی ہے۔ یہاں خزانہ رکھا جاتا تھا جس کی مالیت ’20 ملین سٹرلنگ سے کم نہیں تھی۔‘ وہ کہتے ہیں کہ شہر میں چھوٹے پیمانے پر تجارت ہوتی ہے جو صرف اس شہر کی کھپت کے مطابق ہے۔

ان کا کہنا تھا کہ ذوالفقار علی بھٹو کے دور حکومت میں یہاں کے رہائشیوں کو لطیف آباد میں متبادل جگہ فراہم کی گئی تھی جن میں سے کچھ لوگ وہاں گئے اور اکثریت واپس آگئی۔ ’موجودہ وقت بھی حکومت سندھ انھیں دوبارہ متبادل جگہ فراہم کرنے کے لیے تیار ہے تاکہ سندھ کے تہذیبی اور تاریخی ورثے کو بچایا جائے لیکن مقامی آبادی اس کے لیے راضی نہیں۔‘

کراچی کے بعد حیدرآباد متحدہ قومی موومنٹ کا سیاسی گڑھ رہا ہے۔ حیدرآباد  میں لسانی بل کے معاملے پر متعدد بار لسانی فسادات ہوچکے ہیں۔ ان ہی فسادات کے دوران قلعے کے اندر میوزیم میں توڑ پھوڑ ہوئی اور اس کو آگ لگائی گئی۔


Summary: فیصل راجڑ کی والدہ ایک سرکاری ٹیچر تھیں جنھوں نے انھیں تعلیم کی اہمیت اور اس سے زندگی اور معاشرے میں تبدیلی لانے کا درس دیا۔ یہی تربیت اور سبق آگے چل کر انھیں اس مقام تک لے آیا کہ اس خاندان نے اپنی 19 ایکڑ زمین تعلیم کے لیے وقف کر دی۔

وہ خاندان جس نے اپنی 19 ایکڑ زمین تعلیم کے لیے وقف کردی

فیصل راجڑ کی والدہ ایک سرکاری ٹیچر تھیں جنھوں نے انھیں تعلیم کی اہمیت اور اس سے زندگی اور معاشرے میں  تبدیلی لانے کا درس دیا۔ یہی تربیت اور سبق آگے چل کر انھیں اس مقام تک لے آیا کہ میرپور خاص کے راجڑ خاندان نے اپنی 19 ایکڑ زمین تعلیم کے لیے وقف کر دی۔

سندھ کے ضلع میرپور خاص کے زمیندار فیصل راجڑ کی تصویروں کو ان دنوں سوشل میڈیا پر شیئر کر کے انھیں خراج تحسین پیش کیا جا رہا ہے کیونکہ انھوں نے اپنی سترہ ایکڑ زمین انسٹیٹوٹ آف بزنس ایڈمنسٹریشن سکھر کو عطیہ کی ہے۔

بی بی سی سے بات کرتے ہوئے انھوں نے بتایا کہ آئی بی اے کو میرپور خاص میں کیمپس کے لیے زمین درکار تھی۔

فیصل اس ادارے کے بانی مرحوم نثار صدیقی کی خدمات اور ادارے کی کارکردگی سے متاثر تھے اور خود بھی سکھر میں اس کیمپس کا دورہ کر چکے تھے لہٰذا انھوں نے پیشکش کی کہ وہ 17 ایکڑ زمین عطیہ کرنے کے لیے تیار ہیں۔

فیصل راجڑ کے خاندان کی جانب سے فراہم کی گئی زمین شہر کے قریب واقع ہے۔ فیصل راجڑ بتاتے ہیں کہ زمین عطیہ کرنے کا فیصلہ ان کے خاندان کا مشترکہ ہے، وہ تجویز لے کر گئے، جسے سب نے قبول کیا۔

وہ بتاتے ہیں ’میری والدہ کا خاندان خوشحال نہیں تھا لیکن انھوں نے پڑھائی کی طرف توجہ دی۔ شادی سے قبل میری والدہ سرکاری ٹیچر تھیں۔ انھوں نے اور ان کے بھائی بہنوں نے بڑی محنت اور جدوجہد کی۔‘

فیصل راجڑ کہتے ہیں کہ ’میرپور خاص میں جو کیمپس کھلے گا وہ صرف اس شہر کے لیے نہیں ہو گا بلکہ تھر، عمرکوٹ، سانگھڑ جیسے پسماندہ علاقوں سمیت سندھ کے دیگر اضلاع کے نوجوان بھی اس میں تعلیم حاصل کر سکیں گے۔‘

’کسی نجی ادارے کو کاروبار کے لیے نہیں بلکہ نیک مقصد کے لیے زمین دے رہا ہوں اس لیے اس بات کو یقینی بناؤں گا کہ اس کا استعمال بھی اسی طرح سے ہو۔‘

سندھ میں تعلیم اور اساتذہ کی کارکردگی سے فیصل راجڑ مطمئن نہیں ہیں۔

ان کا کہنا تھا ’سرکاری سکول اور ٹی سی ایف میں زیر تعلیم بچوں میں نصف لڑکیاں ہیں۔ اس سے کافی تبدیلی آئی ہے ہم سمجھتے ہیں کہ تعلیم ہی ایک راستہ ہے جس سے لوگ آگے بڑھ سکتے ہیں۔‘

میرپور خاص کا شمار سندھ کے ان اضلاع میں ہوتا ہے جہاں کی زمینیں اچھی پیداوار دیتی ہیں۔ یہاں پر زیادہ تر آموں کے باغات ہیں اور فی ایکڑ زمین لاکھوں روپے مالیت کی ہے۔

فیصل کے مطابق اس کے علاوہ دو ملازمین کی ذمہ داری ہے کہ پھلوں کی دو بڑی بڑی ٹوکریاں بھر کر سکول کے اندر رکھ دیں اور بچوں کو اجازت ہوتی ہے کہ وہ اس کا آزادانہ استعمال کریں تاکہ ان کے صحت کے مسائل حل ہوں۔